bombman/thwiki-2026-super-clean-3k huggingface dataset:
Qinornis เป็นสกุลของ ornithuran ที่สูญพันธุ์แล้วจากยุคพาลีโอจีนตอนต้นถึงกลาง (ปลายช่วง Danian) ประมาณ 61 ล้านปีก่อน โดยเป็นที่รู้จักจากตัวอย่างฟอสซิลชนิดเดียวประกอบด้วยขาหลังและเท้าบางส่วนซึ่งพบในตะกอนหมวดหิน Fangou ในเทศมณฑลลั่วหนาน ประเทศจีน กระดูกเหล่านี้แสดงลักษณะเฉพาะดั้งเดิมเมื่อเทียบกับอายุของมัน และผู้บรรยายระบุว่าเป็นนกวัยอ่อนในกลุ่มนกยุคปัจจุบัน หรือหากโตเต็มวัยแล้ว ก็เป็นนกชนิดเดียวที่ไม่ใช่ neornithine ที่รอดชีวิตจากเหตุการณ์การสูญพันธุ์ยุคครีเทเชียส–พาลีโอจีน กระดูกเท้าของนกชนิดนี้ไม่เชื่อมต่อกันอย่างสมบูรณ์ ซึ่งถือเป็นเรื่องแปลกสำหรับนกที่เพิ่งเกิดใหม่เช่นนี้ ลักษณะนี้พบได้ในนกวัยอ่อนยุคปัจจุบัน และในนก ornithurine ที่โตเต็มวัยกว่าและไม่ใช่ neornithean ที่ล้วนแต่เป็นนกยุคดึกดำบรรพ์ ซึ่งสันนิษฐานว่าสูญพันธุ์ไปแล้วในเหตุการณ์การสูญพันธุ์ยุคครีเทเชียส–พาลีโอจีน แม้ว่าจะมีหลักฐานฟอสซิลช่วง Maastrichtian ตอนปลายอยู่บ้าง ซึ่งส่วนใหญ่พบในอเมริกาเหนือ ใน ค.ศ. 2007 Mayr ได้ตรวจสอบกระดูกและสรุปว่ากระดูกเหล่านี้เป็นกระดูกของนกที่โตเต็มวัย และอาจมาจากนกที่ไม่ใช่ neornithine คล้ายกับ Apsaravis 'เพราะว่าปลายกระดูกทาร์ซาเลียเชื่อมติดกับกระดูกฝ่าเท้าอย่างสมบูรณ์ และปลายข้อต่อของกระดูกทาร์โซเมตาตาร์ซัสไม่มีพื้นผิวที่พร่ามัวซึ่งเป็นลักษณะเฉพาะของกระดูกที่กำลังเจริญเติบโตของนก neornithine วัยอ่อน' อ้างอิง
สุธรรม พันธุศักดิ์ (28 สิงหาคม พ.ศ. 2490 – 18 พฤษภาคม พ.ศ. 2559) เป็นนักธุรกิจชาวไทย เขาเป็นผู้มีส่วนช่วยในช่วงเริ่มแรกของการพัฒนาเมืองพัทยา โดยได้ก่อตั้งการแสดงคาบาเรต์สำหรับคนข้ามเพศอย่าง Tiffany's Show และโรงแรมและรีสอร์ทวูดแลนด์ สุธรรม พันธุศักดิ์ มีบทบาทสำคัญในการพัฒนาเมืองพัทยาในช่วงแรก ๆ ท่านได้ก่อตั้งการแสดงคาบาเรต์สำหรับคนข้ามเพศชื่อดังอย่าง Tiffany’s Show รวมทั้งก่อตั้งโรงแรมและรีสอร์ทวูดแลนด์ ซึ่งเป็นหนึ่งในแหล่งพักผ่อนที่ได้รับความนิยมในพื้นที่นี้ สุธรรม พันธุศักดิ์ ถือเป็นผู้บุกเบิกที่สร้างชื่อเสียงและส่งเสริมการท่องเที่ยวในพัทยาให้เติบโตอย่างยั่งยืนจนถึงปัจจุบัน เขาเคยดำรงตำแหน่งกรรมการฝ่ายประชาสัมพันธ์และสมาชิกสภาลูกเสือแห่งชาติของคณะลูกเสือแห่งชาติ ตลอดจนเป็นรองประธานคณะกรรมการลูกเสือประจำภูมิภาคเอเชีย-แปซิฟิก เขาได้รับการแต่งตั้งเป็นวุฒิสมาชิก ค.ศ. 2011 และสภานิติบัญญัติแห่งชาติ พ.ศ. 2557 ใน พ.ศ. 2541 เขาได้รับรางวัลอิสริยาภรณ์สดุดีลูกเสือโลกครั้งที่ 266 ถือเป็นอิสริยาภรณ์เดียวขององค์การลูกเสือโลกที่ให้รางวัลโดยคณะกรรมการลูกเสือโลกสำหรับการบริการที่โดดเด่นต่อลูกเสือโลก อ้างองิ
เมืองแก้ว เป็นละครโทรทัศน์ไทยแนวชีวิต ครอบครัว สะท้อนสังคม ปี 2568 ผลิตโดย บริษัท มีเดีย สตูดิโอ จำกัด ละครเรื่องนี้สร้างจากบทประพันธ์โดย สีฟ้า จากการกำกับของต่อพงศ์ ตันกำแหง นำแสดงโดยหัสวีร์ ภัคพงษ์ไพศาล และปภาวดี ชาญสมอน ออกอากาศทางช่อง 7 HD ทุกวันพุธ - พฤหัสบดี เวลา 20.40 น. - 21.40 น. เริ่มตอนแรกวันที่ 2 กรกฎาคม พ.ศ. 2568 – 2 ตุลาคม พ.ศ. 2568 นักแสดง ปี พ.ศ. 2568 สถานีที่ออกอากาศ ช่อง 7HD ผู้ผลิต บริษัท มีเดีย สตูดิโอ จำกัด บทประพันธ์ สีฟ้า บทโทรทัศน์ ศัลยา ผู้กำกับการแสดง ต่อพงศ์ ตันกำแหง ตัวละคร นักแสดงหลัก นักสิทธิ์ หัสวีร์ ภัคพงษ์ไพศาล ภวานี ปภาวดี ชาญสมอน ตัวละคร นักแสดงสมทบ อาจารย์ระตี ณัฐริกา ธรรมปรีดานันท์ นุกูล เปรมอนันต์ ศรีพานิช มะจา ชนกนันท์ เสนปิ่น ดร.ธีรรัตน์ พูลภัทร อัตถปัญญาพล ลักษณา กชกร ส่งแสงเติม ปลัดสันติ พีรวัศ กุลนันท์วัฒน์ อำพัน ณัฐนันท์ คุณวัฒน์ นรินทร์ เพ็ญเพ็ชร เพ็ญกุล สุดสงวน ขวัญฤดี กลมกล่อม ครูแก้วตา เกษรา วัฒนสังข์ ครูบัววรรณ อมีนา พินิจ เพ็ญแข ณหทัย พิจิตรา ศิวะ ตฤณ เศรษฐโชค งามพิศ ริญญารัตน์ วัชรโรจน์สิริ รัศมีจันทรา พลอยปภัส อิสระพงศ์พร งามชื่น ชนัญญา พงษ์นาค ครูสวาท ศิรินุช เพ็ชรอุไร พ่อของมะจา สุรจิต บุญญานนท์ แม่ของมะจา กุสุมา ตันสกุล ตัวละคร นักแสดงรับเชิญ อัมพร เอก โอรี มล.ธิดา ณัฏฐริณีย์ กรรณสูต วีรพล จตุรงค์ โกลิมาศ ลูกสาวรัฐมนตรี คริษฐา สังสะโอภาส
พิพิธภัณฑสถานโบราณวัตถุแห่งชาติทาจิกิสถาน พระพุทธรูปปางปรินิพพาน เป็นพระพุทธรูปแสดงรูปของพระโคตมพุทธเจ้าปางไสยาสน์ ความยาว 13 เมตร ทำมาจากดินเหนียว ค้นพบใน ค.ศ. 1959 ในแหล่งโบราณคดีพุทธารามโบราณอาจีนาเทปพาในแคว้นฆัตลอนทางตอนใต้ของประเทศทาจิกิสถาน โดยบอริส ลิตวินสกี (Boris Litvinskiy) ระหว่างการขุดค้นทางโบราณคดีระหว่าง ค.ศ. 1964–1968 ปัจจุบันพระพุทธรูปองค์นี้ได้ขุดค้นและเคลื่อนย้ายมาจัดแสดงภายในพิพิธภัณฑสถานโบราณวัตถุแห่งชาติทาจิกิสถานในกรุงดูชานเบ มีเฉพาะส่วนองค์ตอนล่างและพระเศียรเท่านั้นที่เป็นของเดิม ส่วนที่เหลือเป็นการสร้างต่อเติมในการบูรณะหลังการค้นพบ อาจีนาเทปพาได้รับความเสียหายหนักในคริสต์ศตวรรษที่ 7 จากการรุกรานของชาวอาหรับ พระพุทธไสยาสน์องค์นี้ได้รับความเสียหายบริเวณพระอุระและพระเศียร หลังการค้นพบ คณะนักอนุรักษ์และบูรณะจากพิพิธภัณฑ์แอร์มิทาชในเลนินกราดได้แยกชิ้นส่วนประติมากรรมออกเป็น 43 ชิ้น และขนส่งกลับไปยังดูชานเบ ประวัติศาสตร์ ในคริสต์ศตวรรษที่ 5–6 เอเชียกลางและอัฟกานิสถานในปัจจุบันเป็นบริเวณที่มีความหลากหลายทางศาสนา บริเวณที่ปัจจุบันคือตอนใต้ของประเทศทาจิกิสถานมีการนับถือศาสนาพุทธมายาวนาน ผ่านลริเวณเส้นทางสายไหม และในบริเวณลุ่มแม่น้ำวัฆช์ (Vakhsh valley) จึงเป็นบริเวณที่มีการค้นพบโบราณสถานที่เกี่ยวเนื่องกับศาสนาพุทธมากมาย แนวคิดการบูรณะเริ่มต้นขึ้นภายหลังก่อสร้างพิพิธภัณฑสถานโบราณวัตถุในดูชานเบ ที่ซึ่งโถงใหญ่สุดของพิพิธภัณฑ์สร้างขึ้นสำหรับจัดแสดงพระพุทธรูปองค์นี้โดยเฉพาะ ใน ค.ศ. 2001 สหรัฐอเมริกาได้จัดสรรคงบประมาณ 30,000 ดอลลาร์ให้กับการบูรณะประติมากรรมนี้ ตามด้วยเงินทุนบริจาคจากรัฐบาลญี่ปุ่นมูลค่า 260,000 ดอลลาร์สหรัฐสำหรับพิพิธภัณฑ์ การบูรณะดำเนินการโดยคณะนักลูรณะชาวทาจิกโดยความช่วยเหลือของคณะจากแอร์มิทาช นำโดยเวรา โฟมิน (Vera Fomin) การบูรณะใช้เวลาสองปี (ค.ศ. 2000–2001) และเปิดสู่สาธารณะครั้งแรกในวันที่ 9 กันยายน ค.ศ. 2000 ซึ่งตรงกับวันฉลอง 10 ปีเอกราชของทาจิกิสถาน ในปัจจุบัน การเดินทางเข้าเยี่ยมชมประติมากรรมนี้ถือเป็นส่วนหนึ่งของการเดินทางเยือนทาจิกิสถานสำหรับตัวแทนรัฐบาลและอาคันตุกะ อ้างอิง
Iaceornis เป็นสกุลของไดโนเสาร์แบบ ornithuran ในทะเลที่มีความเกี่ยวข้องใกล้ชิดกับนกสมัยใหม่ พบได้เฉพาะในอเมริกาเหนือช่วงยุคครีเทเชียสตอนปลายปะมาณ 83.5 ล้านปีก่อน ทราบจากตัวอย่างฟอสซิลเพียงชิ้นเดียวที่พบในเทศมณฑลโกฟ รัฐแคนซัส ซึ่งประกอบไปด้วยโครงกระดูกบางส่วนที่ไม่มีกะโหลกศีรษะ นับตั้งแต่ค้นพบครั้งแรกโดย Othniel Charles Marsh ใน ค.ศ. 1877 ตัวอย่างชนิด (YPM 1734) ได้รับการพิจารณามานานแล้วว่าเป็นส่วนหนึ่งของสายพันธุ์ร่วมสมัย Apatornis celer การอภิปรายเกี่ยวกับ Apatornis ส่วนใหญ่จึงมุ่งเน้นไปที่ฟอสซิลของ Iaceornis เนื่องจากโครงกระดูกค่อนข้างสมบูรณ์ ใน ค.ศ. 2004 จูเลีย เอ. คลาร์ก นักบรรพชีวินวิทยา แสดงให้เห็นว่าโครงกระดูกมีลักษณะสำคัญของกระดูกปีกแตกต่างจากตัวอย่างจริงของ Apatornis ที่เป็นตัวอย่างต้นแบบแรก ดังนั้น เธอจึงจัดซากที่สมบูรณ์กว่าให้เป็นสกุลและชนิดใหม่เป็น Iaceornis marshi ซึ่งหมายถึง 'นกที่ถูกทอดทิ้งของ Marsh' ในการวิเคราะห์วิวัฒนาการชาติพันธุ์ของ Clarke เธอพบว่า Iaceornis มีความก้าวหน้ากว่า Ichthyornis แต่ก้าวหน้าน้อยกว่านกสมัยใหม่ อ้างอิง
กรณีการสาบสูญของ เอลอดียา กีเนสกู เป็นกรณีบุคคลสูญหายที่อนุมานว่าถูกฆาตกรรมในประเทศโรมาเนียที่ได้รับการรายงานและความสนใจอย่างท่วมท้นจากสื่อสารมวลชน แหล่งข่าวหลายแหล่งระบุว่ากรณีการสาบสูญของเธอเป็นหนึ่งในประเด็นที่มีการรายงานโดยสื่อสารมวลชนโรมาเนียมากที่สุดในประวัติศาสตร์ ภูมิหลัง เอลอดียา กีเนสกู เป็นนักกฎหมายชาวโรมาเนียที่เกิดในนครบราชอฟ เธอหายสาบสูญในเดือนสิงหาคม 2007 และมีการตั้งข้อสันนิษฐานว่าเธอาจถูกฆาตกรรม และนำไปสู่การจับกุมตัวสามีของเธอ นายตำรวจ คริสตียัน คียออาเคอ (Cristian Cioacă) ในเดือนธันวาคม 2012 ทั้งสองสมรสกันในเดือนกรกฎาคม 2004 มีบุตรชายหนึ่งคนชื่อ พัตริก (Patrick) ในปี 2005 คริสตียันถูกศาลตัดสินมีความผิดในปี 2013 โทษจำคุก 22 ปี กระนั้นเขาปฏิเสธและยืนยันความบริสุทธิ์ของตนเองถึงปัจจุบัน การติดสินยังคงมีการยื่นอุทธรณ์อยู่ โดยมีครั้งล่าสุดในปลายปี 2013 ซึ่งศาลสูงตัดสินให้เขาอยู่ภายใต้การคุมขังขณะดำเนินการตัดสินผล จากรายงานคำตัดสินของศาล เหตุจูงใจของการก่อฆาตกรรมคือความหึงหวงจากที่กีเนสกูมีชู้ เธอหายสาบสูญทันทีที่เดินทางกลับจากดูไบกับคนที่ถูกกล่าวอ้างว่าเป็นชู้ของเธอ อดีตเจ้าหน้าที่ของ SPP คียออาเคอยังเคยตรวจสอบอีเมลของเธอเพื่อหาหลักฐานการมีชู้ ทั้งนี้โดยไม่ได้รับการอนุญาตจากเธอ เขาเคยพยายามจะทำลายหลักฐานคราบเลือดบนผนังอะพาร์ตเมนต์โดยการทาสีทับ เครื่องแบบตำรวจที่เปื้อน ภาพถ่ายของกีเนสกูกับบุตรชาย ขวดน้ำหอมขวดหนึ่ง และถุงมือเปื้อเลือดตู่หนึ่ง ถูกค้นพบในเดือนตุลาคม ที่บริเวณระหว่างปอตียานาบราชอฟกับเริชนอฟ การประกาศสาบสูญอย่างเป็นทางการมีขึ้นในเดือนกุมภาพันธ์ 2009 กระนั้น ร่างของเธอยังเป็นที่สาบสูญ หลักฐานทางนิติเวช เช่น คราบเลือดที่พบในอะพาร์ตเมนต์ของทั้งคู่ และวัตถุจำนวนมากที่เคยพบในอะพาร์ตเมนต์ ต่อมาได้ถูกค้นพบในหุบเขาลึกแห่งหนึ่ง อ้างอิง แฟล่งข้อมูลอื่น Article collection on Adevărul Article collection on Gândul Article collection on Jurnalul Naţional News collection on Pro TV News collection on Realitatea TV News collection on B1 TV
เมืองโบราณกันดาฮาร์เก่า (แดง) และโขดหินภูเขาชิลเซนา (น้ำเงิน) ทางตะวันตกของกันดาฮาร์ ศิลาจารึกสองภาษากันดาฮาร์ของพระเจ้าอโศกตั้งอยู่ที่เชิงเขาชิลเซนา ชิลเซนา อาจเรียกเป็น ชิลซีนา หรือ เชเฮลซีนา เป็นแนวเขาที่ยื่นออกไปทางตะวันตกของเมืองกันดาฮาร์ ที่มาของชื่อมาจากบันไดหินสี่สิบขั้นนำขึ้นสู่ยอดหินโขด โดยให้ทัศนียภาพที่ตระหง่านตาของนครกันดาฮาร์ ชิลเซนาตั้งอยู่ทางด้านเหนือของป้อมปราการเก่าของเมืองกันดาฮาร์เก่าที่ถูกทำลายโดยนอเดร์ชอฮ์แอฟชอร์แห่งเปอร์เซียเมื่อ ค.ศ. 1738 การแกะสลักบันไดได้รับมอบหมายจากจักรพรรดิบาบูร์ ต่อมามีการจารึกเกี่ยวกับการพิชิตของจักรพรรดิบาบูร์ (ค.ศ. 1526-1530) ที่ชิลเซนาจำนวนมาก ซึ่งเห็นได้ชัดว่าแกะสลักโดยจักรพรรดิหุมายูง พระราชโอรส ชิลเซนาเป็นที่รู้จักจากการค้นพบศิลาจารึกสองภาษากันดาฮาร์ของพระเจ้าอโศกตั้งอยู่ที่เชิงเขา ซึ่งยังอยู่ที่ลานโล่งบนเชิงเขา การปรากฏตัวของจารึกนี้ที่ชิลเซนาช่วยยืนยันการมีตัวตนของประชากรชาวกรีกในบริเวณใกล้เคียงเมื่อศตวรรษที่ 3 ก่อนคริสตกาล เช่นเดียวกับขอบเขตการควบคุมของพระเจ้าอโศก ซึ่งเชื่อกันว่าได้รวมเอากันดาฮาร์และภูมิภาคอาราโคเซีย อ้างอิง
กฤศอนันต์ วัฒนะ (เกิด 23 กรกฎาคม พ.ศ. 2525) เป็นนักการเมืองและนักพัฒนาสังคมชาวไทย ปัจจุบันดำรงตำแหน่งประธานองค์กรจิตอาสาสามฝั่งแกน จังหวัดเชียงใหม่ และอดีตสมาชิกสภาเทศบาลเมืองเมืองแกนพัฒนา ประวัติ กฤศอนันต์ เกิดเมื่อวันที่ 23 กรกฎาคม พ.ศ. 2525 ด้านครอบครัวสมรสกับนางสาวนันท์นภัส วัฒนะ สำเร็จการศึกษาระดับปริญญาตรี สาขารัฐประศาสนศาสตร์ คณะสังคมศาสตร์ มหาวิทยาลัยมหาจุฬาลงกรณราชวิทยาลัย วิทยาเขตเชียงใหม่ การทำงานและบทบาททางสังคม เขาประกอบธุรกิจส่วนตัว และดำรงตำแหน่งประธานองค์กรจิตอาสาสามฝั่งแกน ซึ่งมีกิจกรรมเพื่อสังคมในพื้นที่อำเภอแม่แตงมาอย่างต่อเนื่อง นอกจากนี้ยังเคยดำรงตำแหน่งนายกสโมสรไลออนสามฝั่งแกน แม่แตง ประสบการณ์ทางการเมือง พ.ศ. 2564 – 2567: สมาชิกสภาเทศบาลเมืองเมืองแกนพัฒนา เขต 3 ตำบลช่อแล อำเภอแม่แตง จังหวัดเชียงใหม่ ได้รับคะแนนเสียง 859 คะแนน พ.ศ. 2566: ลงสมัครสมาชิกสภาองค์การบริหารส่วนจังหวัดเชียงใหม่ เขตแม่แตง เขต 1 ในนามอิสระ ได้รับคะแนนเสียง 4,516 คะแนน รวมคะแนนเสียงส่วนตัวจากพื้นที่ 7 ตำบล (63 หมู่บ้าน) เป็นจำนวนทั้งสิ้น 5,375 คะแนน ผลงานด้านสังคม ผลักดันให้ติดตั้งไฟจราจรที่ตำบลช่อแล ผ่านการประสานงานกับกรมทางหลวงชนบท นำข้อร้องเรียนของประชาชน 700 รายเกี่ยวกับฟาร์มสุกรไปถึงศูนย์ดำรงธรรมจังหวัด จนสามารถยุติปัญหากลิ่นเหม็นได้ ร่วมกับสมาชิก 4 ตำบล จัดสร้าง 'สวนสุขสามฝั่งแกน' บริเวณ รพ.สต.ช่อแล เยี่ยมผู้ป่วยติดเตียงเป็นประจำทุกเดือน พร้อมมอบสิ่งของจำเป็น สนับสนุนวัฒนธรรมกลุ่มชาติพันธุ์ในพื้นที่แม่แตง ได้รับรางวัลผู้นำชุมชนดีเด่น ด้านสนับสนุนสาธารณสุขมูลฐาน ประจำปี 2566 รางวัลผู้นำชุมชนดีเด่นด้านสาธารณสุขมูลฐาน ประจำปี 2566 อ้างอิง
ซามออีเลอ เมอร์ซา การประชุมใหญ่แห่งชาติที่อัลบายูลียา เป็นการประชุมพบปะที่มีขึ้นเมื่อวันที่ 1 ธันวาคม ค.ศ. 1918 ในนครอัลบายูลียา มีผู้แทนจำนวน 1,228 คนจากดินแดนต่าง ๆ ที่มีชาติพันธุ์ชาวโรมาเนียเป็นผู้อยู่อาศัยเข้าร่วม และประกาศการผนวกตรันซิลวาเนียเข้ากับโรมาเนีย จัดโดยสภาแห่งชาติโรมาเนีย นอกจากผู้แทนแล้ว ยังมีพลเมืองโรมาเนียโดยทั่วไปที่ได้รับเชิญให้เข้าร่วมในการประชุมใหญ่นี้ โดยรสมแล้วมีผู้เข้าร่วมประมาณ 100,000 คน การประกาศการผนวกของตรันซิลวานียาเข้ากับโรมาเนียนั้นเป็นไปโดยผ่านระหว่าวการประชุมนี้ ในตอนแรกมีการพิจารณาว่าจะจัดการประชุมใหญ่นี้ที่เมืองอื่น ๆ คือบลัฌ และ ซีบิว แต่ท้ายที่สุดได้เลือกจัดที่นครอัลบายูลียา เนื่องด้วยสถานะของอัลบายูลียาในฐานะอดีตราชธานีของรัฐตรันซิลวาเนีย และยังเป็นเมืองที่มีไฮผู้กล้าหาญได้ประกาศตนเป็นผู้ครองรัฐหลังทำศึกรวมมอลดาเวีย ตรันซิลวาเนีย และวัลลาเกียได้ในปี 1600 ในหนึ่งวันให้หลังจากการประชุมนี้ มีการจัดตั้งเพื่อดูแลดินแดนที่ได้รับการประกาศว่าผนวกเข้ากับราชอาณาจักรโรมาเนีย ปัจจุบัน วันแห่งการประชุมใหญ่ที่อัลบายูลียา ถือเป็นวันรวมชาติใหญ่ และฉลองเป็นวันชาติของโรมาเนีย อ้างอิง
วัดญาณรังษาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโพรงอากาศ อำเภอบางน้ำเปรี้ยว จังหวัดฉะเชิงเทรา วัดญาณรังษาราม​ หรือ วัดคุณแม่อินทร์ ตั้งวัดเมื่อ พ.ศ.​ 2440 ในรัชสมัยของพระบาทสมเด็จพระจุลจอมเกล้าเจ้าอยู่หัว สร้างโดยขุนกรรไกร​และคุณแม่อินทร์ เป็นผู้บริจาคที่ดินเพื่อให้สร้างวัด​ เดิมมีชื่อว่า วัดคู้บ้านเก่า เนื่องจากโฉนดที่บริเวณในปัจจุบันเป็นชื่อ วัดคู้บ้านเก่า จึงสันนิษฐานว่าชื่อ วัดคุณแม่อินทร์ ได้มาเปลี่ยนในภายหลังเพื่อให้เกียรติแก่ผู้บริจาคที่ดินวัด ต่อมาหลวงปู่ญาณรังษีมุนีวงศ์ วัดเกาะจันทร์ ได้เข้ามาบูรณะวัดคุณแม่อินทร์ และด้วยเหตุนี้จึงทำให้เปลี่ยนชื่อวัดใหม่เป็น 'วัดญาณรังษาราม​' อาคารเสนาสนะประกอบด้วย อุโบสถหลังเก่า สร้างขึ้นเมื่อ พ.ศ. 2485 เป็นอุโบสถขนาด 5 ห้อง กว้าง 6 เมตร ยาว 38 เมตร เป็นอาคารคอนกรีตเสริมเหล็ก หลังคาเป็นพุ่มไม้มุงกระเบื้อง หน้าบันเป็นประติมากรรมปูนปั้นพระพุทธรูปปางมารวิชัย ใบเสมาทำจากโลหะตั้งรายล้อมรอบโบสถ์ในทิศทั้ง 8 ภายในอุโบสถประดิษฐานพระพุทธรูปปางมารวิชัยเป็นพระประธาน นามว่า หลวงพ่อดำ มีอายุมากกว่า 100 ปี อุโบสถหลังใหม่สร้างแล้วเสร็จเมื่อ พ.ศ. 2541 ได้รับพระราชทานวิสุงคามสีมาเมื่อวันที่ 4 มิถุนายน พ.ศ. 2543 อ้างอิง ญาณรังษาราม
ไดซ์ (อังกฤษ: DICE) เป็นศิลปินกลุ่มชายสัญชาติไทย สังกัดบริษัท ซันเรย์ มิวสิค จำกัด ในเครือบริษัท ทาดา เอ็นเทอร์เทนเมนท์ จำกัด มีสมาชิกทั้งหมด 10 คนที่มาจากรายการ 789 เซอร์ไววัล ประวัติ ความเป็นมา สมาชิกทั้งหมดเป็นผู้เข้าร่วมรายการ 789 เซอร์ไววัล ซึ่งเป็นรายการที่นำศิลปินฝึกหัดจำนวน 24 คน เพื่อค้นหาศิลปินกลุ่มชายวงใหม่ของบริษัท รายการนี้ออกอากาศตอนแรกในวันที่ 26 พฤษภาคม พ.ศ. 2566 และตอนจบถ่ายทอดสดในวันที่ 11 สิงหาคม พ.ศ. 2566 ซึ่งเทรนนีทั้งหมดที่ไม่ได้ผ่านเข้ารอบสุดท้าย ซึ่งประกอบด้วย มิน อเล็กซ์ เจย์ อาโป จีซัง อาโป ชีส แมดดอล อ๊อตโต๊ เฟรม และยูวาตานาเบ โดยทำงานภายใต้ชื่อ 789เทรนนี จนกระทั่งทางบริษัทประกาศทำบอยแบรนด์กลุ่มที่ 2 จากรายการ 789 เซอร์ไววัล โดยที่วงใหม่นี้จะรวมสมาชิกจาก789เทรนนีทั้งหมดเข้าด้วยกัน อย่างไรก็ตามยูวาตานาเบประกาศถอนตัวจากกรุ๊ปที่ 2 ก่อนวงได้เปิดบัญชีสื่อสังคมอย่างเป็นทางการในชื่อ DICE และแสดงโชว์ DICE showcase วันที่ 19 มีนาคม 2567 ด้อมหรือกลุ่มแฟนคลับ ชื่อว่า 'ไพรซ์ (PRIZE)' เนื่องจากแฟนคลับเปรียบเสมือนรางวัลอันล้ำค่าของสมาชิกในวง ทุกการก้าวเดินของวงจะมีแฟนคลับเป็นรางวัลและกำลังใจของวงเสมอ สมาชิก ชื่อ ชื่อเล่น ตำแหน่ง ปีที่เป็นสมาชิก ธนกฤต ยิ่งวัฒนกุล มิน หัวหน้าวง พ.ศ. 2567 - ปัจจุบัน อเล็กซานเดอร์ บัคแลนด์ อเล็กซ์ N/A กาญจน์โสภณ วิรุณนิธิพนธ์ เจย์ N/A วชิรากร รักษาสุวรรณ อาโป N/A อคิรา คิม จีซัง N/A อภิณัฏฐ์ เปี่ยมกุลวนิช โอโบ N/A ชยพล เขียวเอี่ยม ชีส N/A แมดดอค รีส์ เดวีส์ แมดดอล N/A สิปปวิชญ์ พงษ์วชิรินทร์ อ๊อตโต้ N/A ธนันณัฐ สิทธิพันธุ์กุล เฟรม N/A ผลงาน ผลงานเพลง ปี เพลง เซนเตอร์ 2567 'Mona Lisa' เจย์ 'โคตรชอบเลยอ่ะ (Hey! I Like You)' มิน 'TRAP U' อาโป 'YES MAN' อเล็กซ์ 'พูดไม่ฟัง (Comeback No Comeback)' เจย์ 2568 'BANG!' ชีส 'ยิ่งคบยิ่งไม่รัก (Why?)' จีซัง 'อยากแชร์เพลงรักทุกเพลงให้เธอ อยากแชร์เพลงรักให้เธอทุกวัน' Y(our) song โอโบ การแสดง ปี ชื่อการแสดง/งานที่แสดง 2567 DICE Debut Showcase 2568 Birthday but with DICE 1st ANNIVERSARY FANCON 2568 DICE THE FIRST CONCERT : THE MYSTIC ROLL อ้างอิง
ที่พักและอาหารสำหรับภูตพราย ณ ดินแดนคาคุริโยะ เป็นซีรีส์อนิเมะทางโทรทัศน์ที่สร้างจากไลท์โนเวลที่เขียนโดยมิโดริ ยูมะ และวาดภาพประกอบโดย Laruha ซีรีส์นี้ได้รับการประกาศเมื่อเดือนพฤศจิกายน พ.ศ. 2560 และกำกับโดยโยชิโกะ โอคุดะจากสตูดิโอกอนโซะ โดยมีบทที่เขียนโดยโทโมโกะ คอนปารุ ออกแบบตัวละครโดยโยโกะ ซาโตะ และแต่งเพลงโดยทาคุโร อิงะ ออกอากาศตั้งแต่วันที่ 2 เมษายน จนถึงวันที่ 24 กันยายน พ.ศ. 2561 ทางช่องโตเกียวเอ็มเอ็กซ์และช่องบีเอส ฟูจิ โดยออกอากาศจำนวน 2 คอร์ส มีทั้งหมด 26 ตอนในรูปแบบ DVD/Blu-ray ในจำนวน 9 แผ่นเพลงเปิดเพลงแรกของเรื่องคือ ร้องโดยนาโอะ โทยามะ และเพลงปิดเพลงแรกของเรื่องคือ ร้องโดยมานามิ นูมากูระ เพลงเปิดเพลงที่สองของเรื่องคือ ร้องโดยนาโนะ และเพลงปิดเพลงที่สองของเรื่องคือ ร้องโดยเมงุมิ นากาจิมะ ฤดูกาลที่สองได้รับการประกาศในเดือนพฤษภาคม พ.ศ. 2567 ซึ่งผลิตโดยสตูดิโอกอนโซะและ โดยโจ โยชิซากิได้เข้ามาแทนที่โอคุดะ ในฐานะผู้กำกับ โดยมีโทโมโกะ คอนปารุกลับมาเป็นผู้เขียนบท ฮิเดมิ คัตสึระเข้ามาแทนที่ซาโตในฐานะผู้ออกแบบตัวละคร และทาคุโร อิงะกลับมาเป็นผู้แต่งเพลงประกอบ ฤดูกาลนี้ออกอากาศตั้งแต่วันที่ 2 ตุลาคม จนถึงวันที่ 18 ธันวาคม พ.ศ. 2568 ทางช่องโตเกียวเอ็มเอ็กซ์และเอที-เอ็กซ์ เพลงเปิดของเรื่องคือ ในขณะที่เพลงปิดของเรื่องคือ ทั้งสองเพลงร้องโดย นาโอะ โทยามะ ครันชีโรลได้สตรีมซีรีส์นี้ ภาพรวมของซีรีส์ รายชื่อตอน ฤดูกาลที่ 1 (พ.ศ. 2561) ฤดูกาลที่ 2 (พ.ศ. 2568) การวางจำหน่าย ญี่ปุ่น ในประเทศญี่ปุ่น แฮปปีเนสได้ทำการวางจำหน่ายซีรีส์นี้ทั้งหมด 9 แผ่น ตั้งแต่วันที่ 3 กรกฎาคม พ.ศ. 2561 จนถึงวันที่ 2 มีนาคม พ.ศ. 2562 + แฮปปีเน็ต (ญี่ปุ่น, ภูมิภาค 2 / A) แผ่นที่ ตอนที่ วันที่วางจำหน่าย อ้างอิง 1 1-3 3 กรกฎาคม พ.ศ. 2561 2 4-6 2 สิงหาคม พ.ศ. 2561 3 7-9 4 กันยายน พ.ศ. 2561 4 10-12 2 ตุลาคม พ.ศ. 2561 5 13-15 2 พฤศจิกายน พ.ศ. 2561 6 16-18 4 ธันวาคม พ.ศ. 2561 7 19-21 9 มกราคม พ.ศ. 2562 8 22-24 2 กุมภาพันธ์ พ.ศ. 2562 9 25-26 2 มีนาคม พ.ศ. 2562 ภาษาอังกฤษ + ฟูนิมาชัน (ภูมิภาค A, B) แผ่นที่ ตอนที่ วันที่วางจำหน่าย อ้างอิง 1 1-13 7 พฤษภาคม พ.ศ. 2562 2 14-26 3 กันยายน พ.ศ. 2562 หมายเหตุ อ้างอิง ที่พักและอาหารสำหรับภูตพราย ณ ดินแดนคาคุริโยะ
ลาลิกา ฤดูกาล 2025–26, หรือในนามว่า ลาลิกาอีเอสปอร์ตส์ ตามชื่อผู้สนับสนุน เป็นฤดูกาลที่ 95 ของการแข่งขันฟุตบอลลาลิกา ลีกฟุตบอลสูงสุดของประเทศสเปน. โดยการแข่งขันเริ่มต้นขึ้นในวันที่ 15 สิงหาคม ค.ศ. 2025 และมีกำหนดสิ้นสุดในวันที่ 24 พฤษภาคม ค.ศ. 2026. โปรแกรมการแข่งขันได้ประกาศเมื่อวันที่ 1 กรกฎาคม ค.ศ. 2025, 20:30 CEST. บาร์เซโลนา คือแชมป์เก่าจากฤดูกาลที่ผ่านมา ซึ่งเป็นสมัยที่ 28 ของพวกเขา. ทีม การเลื่อนชั้นและตกชั้น (ก่อนเริ่มฤดูกาล) เลื่อนชั้นจากเซกุนดาดิบิซิออน ฤดูกาล 2024–25 ตกชั้นจากลาลิกา ฤดูกาล 2024–25 เลบันเตเอลเชโอบิเอโด เลกาเนสลัสปัลมัสบายาโดลิด สนามและที่ตั้ง สโมสร เมือง สนาม ความจุ (คน) อาลาเบส บิโตเรีย-กัสเตอิซ เมนดิโซร์โรตซา อัตเลติกเดบิลบาโอ บิลบาโอ ซานมาเมส อัตเลติโกเดมาดริด มาดริด ซิบิตัสเมโตรโปลิตาโน บาร์เซโลนา บาร์เซโลนา เอสตาดี โอลิมปิก ยยุยส์ กอมปานีส เซลตาเดบิโก บิโก บาลาอิโดส เอลเช เอลเช มาร์ตีเนซ บาเลโร อัสปัญญ็อล โกร์เนยา เด โยเบรกัต สเตจ ฟรอนต์ สเตเดียม เฆตาเฟ เฆตาเฟ โกลิเซียม ฌิโรนา ฌิโรนา มุนติลิบี เลบันเต บาเลนเซีย นครบาเลนเซีย มายอร์กา ปัลมา ซอน โมอิกซ์ โอซาซูนา ปัมโปลนา เอลซาดาร์ โอบิเอโด โอบิเอโด การ์โลส ตาร์ตีเอเร ราโยบาเยกาโน มาดริด บาเยกัส เบติส เซบิยา ลา การ์ตูฆา เรอัลมาดริด มาดริด ซานเตียโก เบร์นาเบว เรอัลโซซิเอดัด ซานเซบัสเตียน อาโนเอตา เซบิยา เซบิยา รามอน ซันเชซ ปิซฆวน บาเลนเซีย บาเลนเซีย เม็สตัลยา บิยาร์เรอัล บิยาร์เรอัล ลา เซรามิกา ทีมและชุดแข่งขัน + ทีม ผู้จัดการทีม กัปตันทีม ผู้ผลิตเสื้อ สปอนเซอร์เสื้อหลัก สปอนเซอร์เสื้ออื่นๆ
เจเนรัลอะทอมิกส์ MQ-1 พรีเดเตอร์ (General Atomics MQ-1 Predator) เป็นอากาศยานไร้คนขับ (UAV) ของสหรัฐอเมริกา ที่ถูกพัฒนาขึ้นในช่วงทศวรรษ 1990 โดยบริษัท General Atomics เพื่อทำภารกิจลาดตระเวนและโจมตีเป้าหมายภาคพื้นดิน MQ-1 ถูกใช้ครั้งแรกโดยสหรัฐในสงครามบอสเนียและสงครามคอซอวอเพื่อทำภารกิจสอดแนมและติดตามฝ่ายเซิร์บ นอกจากนี้ยังมีบทบาทในสงครามต่อต้านการก่อการร้าย ทั้งลาดตระเวนและโจมตีเป้าหมายของกลุ่มตอลิบานและอัลกออิดะฮ์ ซึ่งเป็นครั้งแรกที่มันถูกติดตั้งมิสไซล์AGM-114 เฮลไฟร์ เพื่อโจมตีเป้าหมายภาคพื้น ขีดความสามารถ MQ-1 ใช้เครื่องยนต์เทอร์โบชาร์จ Rotax 914 ให้กำลัง 115 แรงม้า ขับเคลื่อนด้วยใบพัด ทำให้สามารถบินได้ด้วยความเร็วประมาณ 130–160 กม/ชม. และมีระยะเวลาบินต่อเนื่องยาวนานถึง 24 ชั่วโมง เหมาะสำหรับการปฏิบัติการลาดตระเวนระยะยาวต่อเนื่อง ตัวเครื่องติดตั้งระบบเซนเซอร์ขั้นสูง เช่น กล้อง EO/FLIR และเรดาร์ SAR ทำให้สามารถตรวจจับและติดตามเป้าหมายได้ทั้งกลางวันและกลางคืน การควบคุมทำผ่านสถานีภาคพื้นโดยอาศัยสัญญาณดาวเทียม จึงทำให้สามารถควบคุมได้จากระยะไกลหลายพันกิโลเมตร เดิมแล้ว MQ-1 ถูกออกแบบให้เป็นโดรนลาดตระเวน แต่ต่อมาถูกพัฒนาให้ติดอาวุธ ได้แก่ AGM-114 เฮลไฟร์ ซึ่งทำให้กลายเป็นโดรนติดอาวุธรุ่นแรกๆของโลก สามารถโจมตีเป้าหมายที่ตรวจพบได้ทันที ลดช่องว่างระหว่างการสอดแนมและการปฏิบัติการโจมตี อ้างอิง MQ-1
รถเร็วระหว่างประเทศ (ขบวนที่: 133/134) เป็นรถเร็วขบวนหนึ่งของการรถไฟแห่งประเทศไทย วิ่งระหว่างสถานีกลางกรุงเทพอภิวัฒน์ เขตจตุจักร กรุงเทพมหานคร กับสถานีรถไฟเวียงจันทน์ (คำสะหวาด) เมืองไชยเชษฐา นครหลวงเวียงจันทน์ ประเทศลาว ใช้รหัสขบวน 133/134 ปัจจุบันสิ้นสุดเส้นทางที่สถานีคำสะหวาด และผู้โดยสารจะต้องผ่านด่านตรวจคนเข้าเมือง ขาออกฝั่งไทยที่ด่านฯ ฝี่งหนองคาย และขาเข้าฝั่งลาว ที่ด่านฯ สถานีรถไฟคำสะหวาด ให้บริการรูปแบบขบวนรถจักร มีรถนั่งและนอนปรับอากาศชั้นสอง JR (บนท.ป.JR), รถนั่งปรับอากาศชั้นสอง JR (บชท.ป.JR) และรถนั่งธรรมดาชั้นสาม (บชส.) ประวัติ ขบวนรถเร็วระหว่างประเทศ เป็นการนำขบวนรถโดยสารที่ให้บริการแต่เดิม ระหว่างสถานีรถไฟหนองคาย จังหวัดหนองคาย ประเทศไทย กับสถานีรถไฟท่านาแล้ง บ้านดงโพสี เมืองหาดทรายฟอง นครหลวงเวียงจันทน์ ประเทศลาว ที่ให้บริการทั้งสิ้น วันละ 4 ขบวน/วัน ซึ่งประเทศลาวมีทางรถไฟเชื่อมต่อเดิม ระหว่างสถานีรถไฟหนองคาย (ฝั่งประเทศไทย) กับสถานีรถไฟท่านาแล้ง (ฝั่งประเทศลาว) ระยะทาง 3.5 กิโลเมตร ตั้งแต่ปี พ.ศ. 2552 และขบวนรถเร็วแบบธรรมดาที่ 133 และ 134 ซึ่งอดีตสิ้นสุดการเดินรถ ที่สถานีรถไฟหนองคาย มาพัฒนาเป็นขบวนระหว่างประเทศ เชื่อมต่อจากกรุงเทพมหานคร สู่นครหลวงเวียงจันทน์ ประเทศลาว แบบไร้รอยต่อ ต่อมารัฐบาลไทยได้ให้ความช่วยเหลือประเทศลาว ในการก่อสร้างทางรถไฟขนาดทางกว้าง 1.000 เมตร (meter gauge) ระยะที่ 2 ช่วงท่านาแล้ง–-เวียงจันทน์ ระยะทาง 7.5 กิโลเมตร ที่ก่อสร้างแล้วเสร็จเมื่อปลายปี พ.ศ. 2566 และได้มีการประชุมระหว่างหน่วยงานฝ่ายไทย–ลาว เพื่อเตรียมความพร้อมเปิดเส้นทางเดินรถไฟ พร้อมกับฝึกอบรมพนักงานขับรถไฟให้กับบุคลากรของการรถไฟลาว และเมื่อเดือนพฤษภาคม 2567 การรถไฟแห่งประเทศไทย (รฟท.) และรัฐวิสาหกิจรถไฟแห่งชาติลาว (LNRE) ได้เริ่มทดลองเดินรถไฟ จากสถานีท่านาแล้งไปยังสถานีคำสะหวาด เพื่อทดสอบระบบและตรวจสอบด้านเทคนิค และเริ่มการทดสอบเดินรถเสมือนจริง ช่วงต้นเดือนกรกฎาคม พ.ศ. 2567 ภายหลังการผลทดสอบเดินรถเสมือนจริง ผ่านเกณฑ์การประเมินที่ตั้งไว้ จึงเริ่มการเดินรถไฟขบวนรถเร็วระหว่างประเทศเที่ยวปฐมฤกษ์ เมื่อวันที่ 19 กรกฎาคม พ.ศ. 2567 กำหนดเวลาเดินรถ กำหนดเวลาเดินรถขบวนรถเร็วระหว่างประเทศ เริ่มประกาศใช้วันที่ 19 กรกฎาคม 2567 เที่ยวขึ้น เที่ยวล่อง อ้างอิง ลิงก์ภายนอก
สีตลา นวมานนท์ เป็นที่รู้จักในชื่อ สีตลา เรืองศิริ ชื่อเล่น แหวว เป็นนักแสดงและนักร้องหญิงชาวไทย ประวัติ สีตลาเกิดวันที่ 13 มีนาคม พ.ศ. 2496 เป็นบุตรของไฉน กับนารี นวมานนท์ มีพี่สาว 1 คน คือ อิราวดี นวมานนท์ นักเขียนชาวไทยชื่อดัง จบปริญญาตรีจากคณะอักษรศาสตร์ จุฬาลงกรณ์มหาวิทยาลัย เคยเป็นนักร้องของมหาวิทยาลัย เมื่อเรียนจบจึงได้มาร้องเพลงเป็นอาชีพและต่อมาได้มาแสดงละครโทรทัศน์ มีผลงานดัง ๆ เช่น เมียหลวง, ในฝัน สีตลาเคยอัดเพลงและมีเพลงดังชื่อ “ชีวิตนี้เพื่อเธอ” ในปี 2534 พลาดตกจากหลังคาบ้านขณะปีนขึ้นไปช่วยแมว ทำให้กลายเป็นอัมพาตและต้องนั่งรถเข็น ชีวิตส่วนตัว เคยสมรสกับ เพิ่มพล เชยอรุณ ผู้กำกับภาพยนตร์ชื่อดัง ภายหลังได้หย่าร้างกัน ผลงาน ผลงานละครโทรทัศน์ 2518 มนต์รักอสูร ช่อง 9 รับบท ครูน้ำผึ้ง 2520 น้ำผึ้งขม ช่อง 9 รับบท กังสดาล สัตยาวัตต์ (เกรซ, นุ้ย) 2522 ในฝัน ช่อง 5 รับบท เจ้าหญิงพรรณพิลาศ 2523 เหยี่ยวราตรี ช่อง 5 รับบท บุษบา ชำนาญเชิง 2523 ชั่วฟ้าดินดับ ช่อง 7 รับบท สร้อยสุดา 2524 เมียหลวง ช่อง 5 รับบท ดร.วิกันดา ผลงานภาพยนตร์ 2533 หัวใจห้องที่ห้า ผลงานหนังสือ เสียงหัวเราะ เสียงบ่นจากบนฟ้า อ้างอิง
ณิชภาลักษณ์ ทองคำ (เกิด 23 พฤษภาคม พ.ศ. 2545) มีชื่อเดิมว่า อภิชญา ทองคำ ชื่อเล่น ลิลลี่ เป็นที่รู้จักจากรายการเดอะเฟซไทยแลนด์ ซีซั่นที่ 2 ประวัติ ชีวิตวัยเด็ก ณิชภาลักษณ์เกิดเมื่อวันที่ 23 พฤษภาคม พ.ศ. 2545 ที่จังหวัดระยอง เธอสำเร็จการศึกษาจากโรงเรียนอัสสัมชัญระยอง และโรงเรียนสาธิตมหาวิทยาลัยศรีนครินทรวิโรฒ ประสานมิตร สำเร็จการศึกษาจากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ เข้าสู่วงการ ณิชภาลักษณ์ใฝ่ฝันอยากเป็นนักแสดงและนางแบบมาตั้งแต่เด็ก เธอเป็นหนึ่งในเจ็ดผู้เข้ารอบสุดท้ายในการประกวด Young Model 2015 จากนั้น เธอก็เข้าประกวดในรายการเดอะเฟซไทยแลนด์ ซีซั่นที่ 2 และกลายเป็นผู้เข้าแข่งขันที่อายุน้อยที่สุดในรายการด้วยวัยเพียง 13 ปี เธอเริ่มเป็นที่รู้จักของประชาชนมากขึ้นหลังจากเข้าร่วมการประกวดครั้งนี้ หลังจากการประกวดจบลง ณิชภาลักษณ์ก็มีโอกาสได้ทำงานในวงการบันเทิงโดยเธอทำงานเป็นนางแบบและปรากฏตัวในโฆษณาต่าง ๆ ต่อมาเธอได้รับโอกาสแสดงนำในละครโทรทัศน์เรื่องแรกของเธอเรื่อง ครั้งนั้น..ไม่ลืม (2560) ในปีเดียวกัน เธอได้แสดงนำในภาพยนตร์เรื่อง เพื่อน..ที่ระลึก ที่อำนวยการสร้างโดยจีดีเอช นอกจากนี้เธอยังมีผลงานที่โดดเด่นอื่น ๆ เช่น เลิฟซองส์เลิฟซีรีส์ ตอน จะรักหรือจะร้าย, นักเรียนพลังกิฟต์ และ คุณพ่อจอมซ่าส์ ผลงาน ละครโทรทัศน์ ปี เรื่อง รับบท ช่อง 2560 ครั้งนั้น..ไม่ลืม น้ำอุ่น ช่อง 3 เอสดี 2561 เลิฟซองส์เลิฟซีรีส์ ตอน จะรักหรือจะร้าย สนูปปี้ จีเอ็มเอ็ม 25 นักเรียนพลังกิฟต์ น้ำตาล ช่องวัน 31 คุณพ่อจอมซ่าส์ แสนแก้ว จีเอ็มเอ็ม 25 2562 วัยแสบสาแหรกขาด โครงการ 2 วิธารี (วีหนึ่ง) ช่อง 3 เอชดี 2563 เดอะกิฟต์ แกรดูเอชัน น้ำตาล (รับเชิญ) จีเอ็มเอ็ม 25 2565 Club Friday The Series 13: Broken Anniversary ตอง ช่องวัน 31 สายรุ้ง เจนจิรา 2566 วงศาคณาญาติ เจื้อย อมรินทร์ทีวี 2568 ดีลลับฉบับเล่นเล่ห์ จีรณา ช่องวัน 31 อ้างอิง
ฟูโซเรียกูกิ ฟูโซเรียกูกิ โดยโคเอ็ง ครูของโฮเน็ง เป็นตำราประวัติศาสตร์ญี่ปุ่นที่รวบรวมในช่วงปลายคริสต์ศตวรรษที่ 12 ยังมีการเรียกเป็น ฟูโซคิ หรือ ฟูโซชู ) ภาพรวม ฟูโซเรียกูกิ เป็นตำราประวัติศาสตร์ญี่ปุ่นที่รวบรวมในช่วงสิ้นสุดยุคเฮอัง ยังมีการเรียกเป็น ฟูโซคิ หรือ ฟูโซชู รวบรวมโดย พระภิกษุนิกายเท็นไดจากเอ็นเรียกูจิ ผู้สิ้นชีพใน ค.ศ. 1169 ตำรานี้เขียนในคัมบุงในแบบบันทึกประวัติศาสตร์ 'รายงานว่า เดิมมี 30 เล่ม แต่มีเพียงเล่ม 2 ถึง 6 (จักรพรรดินีจิงงูถึงจักรพรรดิโชมุ) และเล่ม 20 ถึง 30 (จักรพรรดิโยเซถึงจักรพรรดิโฮริกาวะ) หรือรวม 16 เล่ม ที่ยังคงเหลือรอด ผลงานฉบับสมบูรณ์เดิมทีเป็นบันทึกประวัติศาสตร์ญี่ปุ่นตั้งแต่รัชสมัยจักรพรรดิจิมมุในศตวรรษที่ 7 ก่อน ค.ศ. ถึงศักราชคันจิที่ 8 (ค.ศ. 1094) อย่างไรก็ตาม เมื่อใช้ข้อมูลที่หลงเหลืออยู่ในบันทึกเกี่ยวกับรัชสมัยของจักรพรรดิจิมมุจนถึงจักรพรรดิเฮเซของเรียกูกิ ทำให้สามารถสร้างใหม่ได้ในระดับหนึ่ง ตำรานี้ใช้ประโยชน์จาก ริกโกกูชิ เช่นเดียวกันกับไดอารีบทกวี, เอ็งงิ, ชีวประวัติของพระสงฆ์ที่มีชื่อเสียง และธรรมเนียมวัด เพื่อสร้างประวัติศาสตร์เชิงบรรยายของญี่ปุ่น โดยเน้นในหัวข้อความสนใจทางพุทธศาสนาเป็นพิเศษ เชื่อกันว่ายังมีบันทึกเกี่ยวกับยุคของเทพเจ้า ด้วย แต่ไม่มีบันทึกนี้หลงเหลืออยู่และไม่ทราบเนื้อหา อ้างอิง ข้อมูล
บริษัท จระเข้ คอร์ปอเรชั่น จำกัด เป็นบริษัทผู้ผลิตซีเมนต์เพื่องานก่อสร้างและดูแลบ้าน สัญชาติไทย ภายใต้เครื่องหมายการค้า 'จระเข้' บริษัทมีผลิตภัณฑ์ครอบคลุมกลุ่มงานปูกระเบื้อง เคมีก่อสร้าง และสีทาอาคาร ประวัติ บริษัทก่อตั้งขึ้นเมื่อวันที่ 28 สิงหาคม พ.ศ. 2535 ภายใต้ชื่อเดิมคือ บริษัท เซอรา ซี-เคียว จำกัด (Cera C-Cure Co., Ltd.) โดยมีนายศุภพงษ์ เพชรสุทธิ์ นายกองกูณฑ์ อรรถสารประสิทธิ์ และกลุ่มผู้ร่วมก่อตั้ง จัดตั้งโรงงานแห่งแรกที่อำเภอวิหารแดง จังหวัดสระบุรี ผลิตกาวซีเมนต์และกาวยาแนวภายใต้แบรนด์ “จระเข้” ผลิตภัณฑ์แรกคือ 'กาวซีเมนต์จระเข้เขียว' ในปี พ.ศ. 2536 ในช่วงวิกฤตเศรษฐกิจต้มยำกุ้งปี 2540 ธุรกิจได้รับผลกระทบจากค่าเงินบาทลอยตัวและต้นทุนวัตถุดิบนำเข้าที่เพิ่มขึ้น และในปี พ.ศ. 2560 บริษัทได้ประกาศเปลี่ยนชื่อเป็น “บริษัท จระเข้ คอร์ปอเรชั่น จำกัด” อย่างเป็นทางการ แทนชื่อเดิม เซอรา ซี-เคียว ที่ใช้มากว่า 25 ปี โดยมีจุดประสงค์เพื่อให้ชื่อองค์กรตรงกับชื่อแบรนด์สินค้า “จระเข้” ในปี พ.ศ. 2566 บริษัทได้จัดตั้ง บริษัท จระเข้ เวียดนาม จำกัด และเปิดสำนักงานสาขาในนครโฮจิมินห์ ประเทศเวียดนาม โดยร่วมมือกับ Prime Group บริษัท จระเข้ คอร์ปอเรชั่น จำกัด มีสำนักงานใหญ่ตั้งอยู่เลขที่ 10 ถนนกรุงเทพกรีฑา กรุงเทพฯ และมีโรงงานผลิตหลักที่อำเภอวิหารแดง จังหวัดสระบุรี ปัจจุบันบริษัทมีผลิตภัณฑ์หลัก 3 กลุ่ม ได้แก่ผลิตภัณฑ์ปูกระเบื้อง เช่น กาวซีเมนต์ กาวยาแนว อุปกรณ์ติดตั้ง และน้ำยาทำความสะอาด เคมีก่อสร้าง เช่น ผลิตภัณฑ์กันซึม ซ่อมแซมโครงสร้าง และวัสดุอุดรอยต่อ และสีจระเข้ สำหรับงานทาภายในภายนอกอาคาร สีสร้างลาย และสีรักษ์โลก อ้างอิง
วัดบางประจันต์หรือวัดวังไคร้ ตั้งอยู่บ้านวังไคร้ หมู่ที่ 3 ตำบลวังไคร้ อำเภอท่ายาง จังหวัดเพชรบุรี สังกัดคณะสงฆ์มหานิกาย ที่ดินตั้งวัดมีเนื้อที่ 24 ไร่ 2 งาน อาณาเขต ทิศเหนือจดที่ดินเอกชน ทิศใต้จดศาลเจ้า ทิศตะวันออกจดลำน้ำแม่ประจันต์ ทิศตะวันตกจดทางเกวียน ประวัติ วัดตั้งเมื่อพ.ศ.2436 โดยพระเรือง ได้ธุดงค์มาเห็นเป็นสถานที่ที่มีความร่มรื่น จึงสร้างเป็นที่พักสงฆ์ และนายจันทร์ ให้ความอุปถัมภ์จัดสร้างเป็นวัดขึ้น โดยให้ชื่อวัดตามชื่ออำเภอในสมัยนั้น ต่อมาในสมัยหลวงพ่อแจ่มได้สร้างอุโบสถหลังแรก ได้รับพระราชทานวิสุงคามสีมาเมื่อพ.ศ.2446 อุโบสถหลังปัจจุบันได้เริ่มก่อสร้างวางศิลาฤกษ์เมื่อพ.ศ.2549 ได้รับพระราชทานวิสุงคามสีมาเมื่อพ.ศ.2561 เสนาสนะ อุโบสถหลังเก่า กว้าง 19 เมตร ยาว 30 เมตร สร้างเมื่อ พ.ศ. 2439 เป็นอาคารครึ่งตึกครึ่งไม้ อุโบสถหลังใหม่ กว้าง 50 เมตร ยาว 30 เมตร สร้างเมื่อ พ.ศ.2549 เป็นอาคารไม้ทรงไทยฐานปูน2ชั้นใต้อาคาร ศาลาการเปรียญ กว้าง 24 เมตร ยาว 26 เมตร สร้างเมื่อ พ.ศ. 2440 เป็นอาคารครึ่งตึกครึ่งไม้ หอสวดมนต์ กว้าง 4 เมตร ยาว 45 เมตร สร้างเมื่อ พ.ศ. 2505 เป็นอาคารไม้ทรงไทย กุฏิสงฆ์ จำนวน 5 หลัง เป็นอาคารไม้ 3 หลัง ครึ่งตึกครึ่งไม้ 2 หลัง ศาลาบำเพ็ญกุศล จำนวน 1หลัง สร้างด้วยคอนกรีตเสริมเหล็ก นอกจากนี้มี หอระฆัง ปูชนียวัตถุ พระพุทธชินราชจำลอง พระประธานอุโบสถหลังใหม่ ขนาดหน้าตักกว้าง 69 นิ้ว สูง 118 นิ้ว พระประธานประจำศาลาการเปรียญและอุโบสถหลังเก่า ปางมารวิชัย รูปหล่อเหมือนอดีตเจ้าอาวาส 1 องค์ รายนามเจ้าอาวาส หลวงพ่อเรือง หลวงพ่อแจ่ม หลวงพ่อยา หลวงพ่อแสน หลวงพ่อเนตร พระอธิการบัว (มีหลักฐานว่าอยู่ช่วงสมัยรัชกาลที่5 )เพราะมีการเรียนการสอนบนวัดแล้ว พระอธิการสอน พระอธิการวัน พระอธิการกอน พระอธิการวุ่น (มีหลักฐานว่าอยู่ช่วงสมัยรัชกาลที่6-7 ) พระอธิการเจริญ พระอธิการเริ่น พระอธิการลุ้น พระอธิการเปี่ยม ธมฺมภูโต พ.ศ.2488-2501 พระครูเวทวชิรานุกูล(เปล่ง ปโยโค) พ.ศ.2502-2536 พระมหาย้วย รามธมฺโม พ.ศ.2536-2542 พระครูพิทักษ์วัชรวงศ์(สาธิต อุตตฺวํโส) พ.ศ.2542-ปัจจุบัน อ้างอิง
ลามปาม เป็นซิงเกิลโดยนักร้อง, นักแต่งเพลงและโปรดิวเซอร์ชาวไทย โบกี้ไลอ้อน ซึ่งผลงานซิงเกิลนี้ได้มีศิลปินรับเชิญด้วยคือ เจฟ ซาเตอร์ นักร้องและนักแสดงชาวไทย โดยแนวเพลงคือป็อปและร็อก เบื้องหลัง เพลง 'ลามปาม (circus)' เปิดตัวด้วยท่อนแรกที่บาดลึกทันทีตามสไตล์การเขียนเนื้อเพลงของ BOWKYLION ที่โดดเด่นเรื่องการเลือกใช้ถ้อยคำสวยงามและคาดไม่ถึง เช่นเดียวกับผลงานก่อนหน้าอย่าง ที่คั่นหนังสือ, บานปลาย และ วาดไว้ โดยครั้งนี้เธอหยิบคำว่า 'ลามปาม' มาใช้แทนการ พยายามหรือก้าวก่าย เพื่อหาคำตอบว่าเหตุใดอีกฝ่ายไม่เลือกเรา ทั้งที่เหตุผลแท้จริงคือเขายังรักคนเก่าอยู่ เพลงนี้ยิ่งพิเศษเมื่อได้เจฟ ซาเตอร์มาร่วมถ่ายทอด รังสรรค์เคมีที่ลงตัวทั้งเสียงร้องและการเพอร์ฟอร์ม หลังเคยร่วมงานกันในรายการ THE MASK SOULMATE ภายใต้หน้ากาก 'โทสะ – โมหะ' โดยในซิงเกิลนี้ผู้ฟังจะได้สัมผัสทั้งสกิลไล่ไฮโน้ตของโบกี้ไลอ้อนและพลังเสียงเฉียบคมของเจฟที่ช่วยขับอารมณ์ให้เจ็บลึกขึ้น พร้อมดนตรีฟูลแบนด์ที่เข้มข้น หนักแน่น และมิวสิกวิดีโอที่นำเสนอเรื่องราวผ่านบรรยากาศ คณะละครสัตว์ (circus) เพิ่มมิติใหม่ให้กับการเล่าเรื่องความสัมพันธ์ที่เจ็บปวดอย่างสมบูรณ์ อ้างอิง
กาโชกาวัลโล เป็นเนยแข็งอิตาลีประเภท ปัสตาฟีลาตา ที่ทำจากนมวัวหรือแกะ ผลิตในแถบอิตาลีตอนใตั โดยเฉพาะแถวเทือกเขาแอพเพนนีน และคาบสมุทรการ์กาโน เนยแข็งชนิดนี้มีลักษณะรูปร่างเหมือนหยดน้ำ และมีรสชาติเหมือนโปรโวโลเนบ่มนาน ศัพทมูล ชื่อภาษาอิตาลี แปลตรงตัวได้ว่า 'เนยแข็งม้า' เป็นที่เข้าใจกันโดยทั่วไปว่าชื่อนี้มีที่มาจากข้อเท็จจริงที่ว่าเนยแข็งสองรูปแบบจะนำมายึดติดเข้าด้วยกันโดยใช้เชือก และปล่อยให้บ่มโดยวางไว้บน a cavallo คร่อมบนไม้หรือกิ่งไม้แนวนอน ประวัติศาสตร์ รูปแบบหนึ่งของกาโชกาวัลโลปรากฏกล่าถึงครั้งแรกเมื่อ 500 ปีก่อนคริสต์กาล โดยฮิปโปกราตีส ในเนื้อหาที่บรรยายถึง 'ความฉลาดของคนกรีกในการผลิตเนยแข็ง' โกลูเมลลาบรรยายวิธีการเตรียมและผลิตกาโชกาวัลโลในวรรณกรรมคลาสสิกของเขาที่มีเนื้อหาเกี่ยวกับเกษตรกรรม De re rustica (ค.ศ. 35–45) โดยในนั้นได้บรรยายกรรมวิธีที่มช้อย่างแม่นยำ ทำให้กาโชกาวัลโลเป็นหนึ่งในเนยแข็งที่เก่าแก่ที่สุดในโลกที่ทราบกันในปัจจุบัน เนยแข็งประเภทอื่น ๆ ซึ่งมีชื่อใกล้เคียงกับกาโชกาวัลโลยังสามารถพบได้ทั่วไปในอิตาลีใต้และคาบสมุทรบอลข่าน ในซีซีลี เนยแข็งที่ปัจจุบันรู้จักในชื่อรากูซาโน (Ragusano DOP) หรือในชื่อพื้นถิ่นว่า กาโชกาวัลโลรากูซาโน ต้องนำเอาคำว่า กาโชกาวัลโล ออกจากชื่อเพื่อให้เนยแข็งชนิดนี้ขึ้นทะเบียน DOP (เครื่องบ่งชี้ทางภูมิศาสตร์ของอิตาลีและสหภาพยุโรป) ได้ อ้างอิง แหล่งอ้างอิง
Peacetar Pink Peacetar Pink (เกิดชื่อ พิชิตชัย สมอาสา, 1 พฤศจิกายน 1999) เป็นนักร้อง-นักแต่งเพลงชาวไทย มีผลงานเพลงหลายแนว ได้แก่ Pop, R&B, ลูกทุ่ง, เพื่อชีวิต, Indie และ Rap เธอยังเป็นนักดนตรีที่เล่นกีตาร์, เบส, กลอง, เปียโน และขลุ่ยอีสานได้ รวมทั้งทำเพลงเองได้ครบทุกขั้นตอน ตั้งแต่การแต่ง, เรียบเรียง, มิกซ์, มาสเตอร์ และผลิตซิงเกิลของตัวเอง ปัจจุบัน Peacetar Pink ใช้ช่องทางออนไลน์ในการเผยแพร่เพลงและผลงานศิลปะ โดยเฉพาะ YouTube และแพลตฟอร์มสตรีมมิ่ง ⸻ ข้อมูลพื้นฐาน ชื่อเกิด: พิชิตชัย สมอาสา ชื่อเล่น: กีต้า, ต้า ชื่อศิลปิน: Peacetar Pink เกิด: 1 พฤศจิกายน 1999 สถานที่เกิด: ประเทศไทย แนวเพลง: Pop, R&B, ลูกทุ่ง, เพื่อชีวิต, Indie, Rap อาชีพ: นักร้อง-นักแต่งเพลง, นักดนตรี, ศิลปิน, โปรดิวเซอร์ เครื่องดนตรี: กีตาร์, เบส, กลอง, เปียโน, ขลุ่ยอีสาน ช่วงปีที่ทำงาน: 2020 – ปัจจุบัน เว็บไซต์/ช่องทางออนไลน์: YouTube Peacetar Pink ⸻ ประวัติ Peacetar Pink เกิดและเติบโตในประเทศไทย มีความสนใจด้านดนตรีตั้งแต่เด็ก เริ่มเรียนดนตรีและเครื่องดนตรีหลายชนิดด้วยตัวเอง รวมถึงเรียนรู้การแต่งเพลงและเรียบเรียงเพลงอย่างเป็นมืออาชีพตั้งแต่อายุยังน้อย เธอมีความสามารถด้านศิลปะหลายด้าน เช่น การวาดรูป, การออกแบบปกเพลง, การตัดผม และทำอาหาร นอกจากนี้ยังเล่นกีฬาเก่ง โดยเฉพาะตะกร้อ และเป็นผู้เล่นเกมแนวต่อสู้และแข่งขันได้ดี Peacetar Pink เป็นศิลปินอิสระที่ผลิตเพลงของตัวเองทั้งหมด ตั้งแต่การแต่ง, เรียบเรียง, มิกซ์, มาสเตอร์ และเผยแพร่เพลงบนแพลตฟอร์มออนไลน์โดยไม่พึ่งค่ายเพลงใหญ่ ⸻ ผลงานเพลง ซิงเกิลเด่น ผีเสื้อตัวอ้วน (The Chubby Butterfly) – เพลงเปิดตัวของ Peacetar Pink มีผลงานเพลงอื่น ๆ อีกหลายแนว ครอบคลุม Pop, R&B, Rap, Indie, และลูกทุ่ง การแสดงและมิวสิกวิดีโอ เผยแพร่มิวสิกวิดีโอและการแสดงสดผ่านช่อง YouTube ของตัวเอง มุ่งเน้นการสร้างสรรค์เพลงที่มีเอกลักษณ์ เสียงร้องเป็นเอกลักษณ์ และสื่อสารอารมณ์เพลงได้ตรงใจ ⸻ ความสามารถอื่น ๆ ดนตรี: เล่นกีตาร์, เบส, กลอง, เปียโน, ขลุ่ยอีสาน ศิลปะ: วาดภาพ, ออกแบบภาพปกเพลง, ทำคอนเทนต์ศิลป์ กีฬา: ตะกร้อ, แข่งขันเกม eSports ชีวิตประจำวัน: ทำอาหาร, ตัดผมเองได้, ขับรถหลายประเภท ⸻ แหล่งอ้างอิง 1. ช่อง YouTube Peacetar Pink ⸻ หมายเหตุ Peacetar Pink เป็นศิลปินอิสระที่มุ่งเน้นการสร้างผลงานคุณภาพด้วยตัวเอง ทุกผลงานเพลงและคอนเทนต์สร้างโดยเธอเองและเผยแพร่แบบถูกลิขสิทธิ์
วอล์ ปริญญ์ หรือ ปริยภัทร งะสมัน (ชื่อเล่น: ฟาอิส; เกิด 13 เมษายน พ.ศ. 2538) เป็น ศิลปิน นักร้อง นักแต่งเพลง และนักเรียบเรียงดนตรีชาวไทยจากจังหวัดสตูล ปัจจุบันสังกัดค่าย Virgo Sky Music เขาเป็นศิลปินที่มีความสามารถในการเล่นเครื่องดนตรีหลากหลายชนิดด้วยตัวเอง (Self-Taught) เช่น กีตาร์, เบส, คีย์บอร์ด, กลอง, ขลุ่ย และฮาโมนิก้า โดยมีแนวเพลงหลักคือ Soul, Funk, Pop, Poprock ในสไตล์ Easy Listening ผลงานเด่นของเขา ได้แก่ เพลง 'ฝัน' และ 'สบตา' รวมถึงการทำหน้าที่เป็นนักแต่งเพลงและเรียบเรียงให้กับศิลปินอื่น เช่น เพลง 'ฉันไม่ควร' ของ Atom Kittiwat ประวัติ ปริยภัทร งะสมัน เกิดเมื่อวันที่ 13 เมษายน พ.ศ. 2538 ที่จังหวัดสตูล ประเทศไทย เขาเติบโตมาในครอบครัวที่มีเสียงดนตรีอยู่รอบตัว แต่เดิมเขาไม่ได้มีความสนใจในดนตรีมากนัก และเป็นนักกีฬาในช่วงที่เรียน จุดเริ่มต้นในการเข้าสู่เส้นทางดนตรีมาจากการชักชวนของลูกพี่ลูกน้อง (น้องบัส) ให้เริ่มเล่นกีตาร์ ทำให้เขาเริ่มฝึกฝนเครื่องดนตรีต่าง ๆ ด้วยตนเองอย่างจริงจัง ภายใต้แรงบันดาลใจจากวง Bodyslam โดยเฉพาะ พี่ยอด (มือกีตาร์) เขาเริ่มต้นจากการแกะเพลงด้วยตัวเองวันละเพลง จนกระทั่งพัฒนาทักษะดนตรีรอบด้าน ระดับการศึกษา สถานที่เรียน ประถมศึกษา โรงเรียนบ้านท่าพยอม / โรงเรียนบ้านตะโล๊ะใส มัธยมศึกษา โรงเรียนละงูพิทยาคม / โรงเรียนราชประชานุเคราะห์ 42 อุดมศึกษา มหาวิทยาลัยราชภัฏเพชรบุรี แนวทางดนตรีและตัวตน วอล์ ปริญญ์ เป็นที่รู้จักในฐานะศิลปินที่มีพื้นฐานการฝึกฝนดนตรีด้วยตนเอง (Self-Taught) ในหลายแขนง ทำให้เขาสามารถเรียบเรียงและบันทึกดนตรีเองได้เกือบทั้งหมด แนวดนตรีที่เขาสร้างสรรค์คือ Easy Listening ที่ผสมผสานความเป็น Soul, Funk, Pop, Poprock ซึ่งเป็นเพลงที่ฟังสบายแต่ยังคงแฝงด้วยเทคนิคการเล่นกีตาร์ที่เป็นเอกลักษณ์ ศิลปินที่เป็นแรงบันดาลใจในการทำงานของเขา ได้แก่ John Mayer, The 1975 และ สิงโต นำโชค โดยมีแนวคิดในการแต่งเพลงที่เน้นความตรงไปตรงมาและซื่อตรงต่อความรู้สึก เส้นทางอาชีพ วอล์ ปริญญ์ เริ่มสร้างผลงานของตัวเองและสร้างสรรค์เพลงให้กับศิลปินอื่นในนาม Wal.p ก่อนจะเข้าร่วมค่ายเพลง Virgo Sky Music หลังจากได้รับคำแนะนำจากคนในวงการ ค่ายเพลงนี้เป็นจุดเปลี่ยนสำคัญที่ทำให้เขาได้ปล่อยเพลงเดี่ยวเต็มตัว และกำหนดเป้าหมายในการเป็นศิลปินอาชีพที่ชัดเจนยิ่งขึ้น ผลงานเพลง ปี ชื่อเพลง ศิลปิน บทบาท สังกัด ไม่ระบุ รักห่าง วอร์ วิษณุ ไม่ระบุ ไม่ระบุ ฝัน War.p ศิลปิน ไม่ระบุ สบตา War.p ศิลปิน ไม่ระบุ ฉันไม่ควร Atom Kittiwat เนื้อร้อง, ทำนอง, เรียบเรียง (ในนาม Wal Parin) 2568 ปลายทางที่ว่างเปล่า Wal Parin ศิลปิน Virgo Sky Music 2568 ให้รักมันนำทาง Wal Parin ศิลปิน Virgo Sky Music รางวัลที่เคยได้รับ รางวัลกีตาร์ยอดเยี่ยม เวทีเยาวชนต้านยาเสพติด จังหวัดเพชรบุรี รางวัลชนะเลิศโฟล์กซองระดับมหาวิทยาลัย (ด้วยเพลงที่แต่งเอง) รางวัลชนะเลิศเยาวชนต้านยาเสพติด (จากการประกวดด้วยเพลงแต่งเอง 2 เพลง)
สันเขาเก้าสิบองศาตะวันออกอยู่ตรงกลางรูปและ ตรงด้านซ้ายบน สันเขาเก้าสิบองศาตะวันออก เป็นสันเขาใต้ทะเลในมหาสมุทรอินเดีย มีชื่อเรียกเนื่องจากแนวสันเขาเรียงเป็นเส้นตรงเกือบจะขนานกับเส้นเมริเดียนที่ 90 องศาตะวันออกใกล้กับกึ่งกลางซีกโลกตะวันออก สันเขามีความยาวเหนือลงใต้ประมาณ เมื่อดูตามแผนที่ภูมิประเทศมีลักษณะทอดยาวตั้งแต่อ่าวเบงกอลจนถึง อย่างไรก็ตามสันเขามีส่วนที่ซ่อนตัวอยู่ใต้ วางตัวทอดยาวจากเส้นขนานที่ 31 องศาใต้ถึงเส้นขนานที่ 9 องศาเหนือ ความกว้างเฉลี่ย สันเขาแบ่งมหาสมุทรอินเดียเป็นสองฝั่งระหว่างตะวันออกและตะวันตก มหาสมุทรที่อยู่ทางตะวันออกเฉียงเหนือของสันเขามีชื่อเรียกทางภูมิศาสตร์ว่า และมีจุดสิ้นสุดที่สุดแนวตะวันตกของ ซึ่งผ่านทางตะวันออกและขอบสุดของทวีปออสเตรเลีย ข้อมูล สันเขาประกอบด้วยหินบะซอลต์โธเลอิติกเป็นหลักซึ่งเป็นหินบะซอลต์ชนิดหนึ่ง อายุหินของสันเขาอยู่ระหว่าง ใหม่สุดอยู่ทางตอนใต้และ เก่าที่สุดอยู่ทางตอนเหนือ จากการวิคราะห์โดยเทคนิค พบว่ามีอายุระหว่าง ที่ 5 องศาเหนือถึง ที่ 31 องศาใต้ และจากการวิจัยที่ใหม่กว่าพบว่าอยู่ระหว่าง จากลักษณะอายุหินของเทือกเขาทำให้นักธรณีวิทยาตั้งทฤษฎีว่าจุดร้อนในเนื้อโลกใต้แผ่นอินโด-ออสเตรเลียได้สร้างสันเขาขึ้นและต่อมาแผ่นเปลือกโลกเลื่อนไปทางเหนือตอนช่วงปลายมหายุคมีโซโซอิกและมหายุคซีโนโซอิก ทฤษฎีดังกล่าวมีข้อสนับสนุนโดยการวิเคราะห์ทางเคมีกับและ ซึ่งเป็น ที่มาจากการประทุของ ซึ่งต่อมาเลือนตัวแนวเฉือนแบ่งออกเป็นสองฝั่งตามการเคลื่อนตัวขึ้นเหนือของอนุทวีปอินเดีย อย่างไรก็ตามพื้นที่สันเขามีลักษณะเป็นจุดร้อนเนื่องจากเป็นแนวแยกตัวระหว่างแผ่นอินเดียกับแผ่นออสเตรเลีย สันเขาเก้าสิบองศาตะวันออกไม่มีเส้นไอโซโทปิคที่ต่างกันอย่างเป็นระเบียบตามแนวสันเขาทำให้ไม่สอดคล้องกับสมมุติฐานที่ว่ามีธารแมนเทิลเก่าเกิดขึ้นกระจายตามแนวสันเขา แต่มีแหล่งแมนเทิลจุดร้อนอย่างน้อยสามแห่งที่ทำให้เกิดชั้นบะซอลต์ของสันเขา เป็นผลให้เกิดข้ออธิบายที่ว่ามีจุดร้อนสองแห่งที่ต่างกันทำให้เกิดสันเขา และสันเขาเป็นแนวแยกตัวของแผ่นเปลือกโลกโบราณซึ่งมีการไหลปะทุของชั้นแมนเทิลที่ลึกลงไป การสำรวจ สันเขาได้รับการสำรวจหลายครั้งในอดีตเช่น (DSDP) ในปี 2007 การสำรวจของ เก็บข้อมูลชั้นความลึกของน้ำ สนามแม่เหล็ก และคลื่นแผ่นดินไหว ร่วมกับตัวอย่างขุดลอกโคลนจากเก้าแห่งตามสันเขาในโครงการ (IODP) ได้ทำการสำรวจเป็นจุด ๆ เพื่อวิเคราะห์สมมุติฐานจุดร้อนของสันเขา การกำเนิด เป็นที่เข้าใจกันว่าแผ่นอินเดียและแผ่นออสเตรเลียเคยเป็นแผ่นเปลือกโลกแผ่นเดียวกันมาก่อนจนถึงเมื่อ อย่างไรก็ตามจากสถิติแผ่นดินไหวขนาดใหญ่บริเวณพื้นที่สันเขาและหลักฐานการแปรทางธรณีในมหาสมุทรอินเดียตอนกลาง ทำให้สรุปได้ว่ามหาสมุทรอินเดียตอนกลางเป็นแนวทวีปขนาดใหญ่ที่มีการแยกตัวของแผ่นอินเดียและแผ่นออสเตรเลีย บรรพชีวินวิทยา ช่วงปลายสมัยพาลีโอซีนเมื่อ บางส่วนของสันเขาเก้าสิบองศาตะวันออกเคยเป็นเกาะภูเขาไฟที่โผล่พ้นน้ำประมาณ 2–3 ล้านปี มีระยะห่างประมาณ จากแผ่นดินที่ใกล้ที่สุด จากการสำรวจโดยการขุดเจาะพบละอองเรณูและเศษผิวเคลือบพืช พรรณพืชที่พบมีลักษณะคล้ายกับที่พบในทวีปออสเตรเลียและแอนตาร์กติกามากกว่าอนุทวีปอินเดีย อ้างอิง
แดนสนธยา (The Twilight Zone) เป็นซีรีส์โทรทัศน์แนวรวมเรื่องสั้นที่ออกอากาศตั้งแต่วันที่ 27 กันยายน พ.ศ. 2528 ถึง 15 เมษายน พ.ศ. 2532 เป็นการกลับมาฉายครั้งแรกของซีรีส์ทางโทรทัศน์เรื่องแรกของ ร็อด เซอร์ลิง (Rod Serling) ในช่วงปี พ.ศ.2502-2507 จำนวน 3 เรื่องที่นำกลับมาฉายใหม่ และมีเนื้อหาเช่นเดียวกับต้นฉบับดั้งเดิม ซีรีส์นี้มีเนื้อหานำเสนอนิยายเชิงจินตนาการหลากหลายรูปแบบ โดยส่วนใหญ่มักมีตัวละครจากโลกที่ดูเหมือนปกติธรรมดาแต่ดันไปเจอกับสถานการณ์เหนือธรรมชาติ อย่างไรก็ตาม ก็มีความต่างจากต้นฉบับ โดยที่ตอนต่างๆ ส่วนใหญ่ประกอบด้วยเรื่องราวที่จบในตัวเองหลายเรื่องแทนที่จะมีเพียงเรื่องเดียวโดดๆ ที่แบ่งเป็นตอนๆ เหมือนในซีรีส์โทรทัศน์อื่นๆ ทั่วไป การบรรยายเสียงยังคงมีอยู่ แต่ไม่ใช่คุณลักษณะเด่นประจำเหมือนในซีรีส์ดั้งเดิม บางตอนมีเพียงคำบรรยายเปิด บางตอนมีเพียงคำบรรยายปิด และบางตอนไม่มีคำบรรยายเลย รูปแบบหลายส่วนทำให้ซีรีส์หลุดพ้นจากข้อจำกัดด้านเวลาที่มักเกิดขึ้นกับรายการโทรทัศน์แบบแบ่งตอน โดยสามารถฉายเรื่องราวได้ยาวตั้งแต่ 8 นาทีไปจนถึงมินิมูฟวี่ยาว 40 นาที ซีรีส์นี้ฉายทางสถานีโทรทัศน์ ซีบีเอส (CBS) เป็นเวลา 2 ซีซั่น ก่อนที่จะสร้างซีซั่นสุดท้ายเพื่อออกอากาศทางช่องอื่น ซีรีส์โทรทัศน์นี้ เคยนำมาฉายออกอากาศครั้งแรกในพากย์ภาษาไทย โดยสถานีโทรทัศน์ไทยทีวีสีช่อง 3 เมื่อประมาณ 36 ปีก่อน (นับจากเวลาในปีที่คาดว่าจะเริ่มออกอากาศฉายทางทีวีในไทย คือ ประมาณปี 2532 จนถึงปัจจุบันที่เริ่มเขียนหน้านี้ คือปี พ.ศ.2568) ในทุุกคืนวันเสาร์ เว้นวันหยุดนักขัตฤกษ์ ในช่วงเวลาประมาณ 4 ทุ่ม ถึง 5 ทุ่ม โดยมีการให้เสียงพากย์ภาษาไทยโดย ทีมพากย์ของช่อง 3 อ้างอิง Ellison, Harlan: 'The Deadly 'Nackles' Affair'. The Twilight Zone Magazine, February 1987 Graham, Jefferson: 'The Twilight Zone Returns'. The Twilight Zone Magazine, April 1985. Zicree, Marc Scott: The Twilight Zone Companion. Sillman-James Press, 1982 (second edition)
ลวง เป็นละครโทรทัศน์ไทยแนวชีวิต ครอบครัว ปี 2568 ผลิตโดย บริษัท มงคลดี โปรดักชั่น จำกัด ละครเรื่องนี้สร้างจากบทประพันธ์โดย เฌอณฎา จากการกำกับของตะวัน จารุจินดา นำแสดงโดยยศวรรธน์ ทะวาปี และณัฐชา รัตน์ชยางคานนท์ ออกอากาศทางช่อง 7 HD ทุกวันพุธ - พฤหัสบดี เวลา 20.40 น. (และตั้งแต่วันที่ 15 ธันวาคม ปรับเวลามาเป็น 20.30 น.) เริ่มตอนแรกวันที่ 8 ตุลาคม พ.ศ. 2568 - 8 มกราคม พ.ศ. 2569 (เฉพาะวันที่ 31 ธันวาคม พ.ศ. 2568 และวันที่ 1 มกราคม พ.ศ. 2569 งดออกอากาศ) นักแสดง ปี พ.ศ. 2568 สถานีที่ออกอากาศ ช่อง 7HD ผู้ผลิต บริษัท มงคลดี โปรดักชั่น จำกัด บทประพันธ์ เฌอณฎา บทโทรทัศน์ พรรดาว ผู้กำกับการแสดง ตะวัน จารุจินดา ตัวละคร นักแสดงหลัก คีริน ยศวรรธน์ ทะวาปี วันเวฬา / หทัย ณัฐชา รัตน์ชยางคานนท์ ตัวละคร นักแสดงสมทบ มินตรา สุชานุช ธรรมวงศ์ นันท์นลิน อภิสรา วงศ์ทัศนีโย คณิสร วิชุดา พินดั้ม กิ่งพลอย (พลอย) เกรซ ฮาร์เปอร์ พิภพ (พีท) ณภัทร์ ประคองทรัพย์ มณี ดวงดาว จารุจินดา ณภัทร นันทศัย พิศลยบุตร แพรพาย (แพร) ธิฌาน์ ธุระชน วิพุธ ภวัต สิริธีรภัคกุล สิงหา ทศวรรษ สิงอุปโป คีตะ ด.ช.ปัจจุบัน โชคกุลวัฒน์ ตัวละคร นักแสดงรับเชิญ เทิดธง ณัชฌุกรณ์ ไหมกัน กฤติณี น้ำทิพย์ เสียมทอง รวี กรองทอง รัชตะวรรณ กิ่งหยก (กิ่ง) ปภาดา กลิ่นสุมาลย์ อิทธิ ณธีพัฒน์ นพเจริญพงศ์ วันเวฬา / หทัย (วัยเด็ก) ด.ญ.ณภัสวรรณ ไอริส วิลม์ส คีริน (วัยเด็ก) ด.ช.ศศิศ ฉัตรพิรุฬห์พันธุ์ แพรพาย (วัยเด็ก) ด.ญ.ไอย์ฌิฌา กรุดนาค นันท์นลิน (วัยเด็ก) ด.ญ.อะมีณยา จารุจินดา
คณะพยาบาลศาสตร์ มหาวิทยาลัยเทคโนโลยีราชมงคลอีสาน วิทยาเขตสกลนคร เป็น หน่วยงานของรัฐ สังกัด มหาวิทยาลัยเทคโนโลยีราชมงคลอีสาน เพื่อพัฒนาบัณฑิตพยาบาลที่มีความรู้ความเชี่ยวชาญด้านการพยาบาลและวิทยาศาสตร์สุขภาพอย่างมีศักยภาพ บูรณาการองค์ความรู้ในการประกอบวิชาชีพพยาบาล สอดคล้องกับความต้องการของสังคมและภาคการแพทย์ในอนาคต ประวัติ วันที่ 28 เมษายน พ.ศ.2568 มหาวิทยาลัยเทคโนโลยีราชมงคลอีสาน วิทยาเขตสกลนคร ซึ่งขณะนี้ได้ดำเนินการเปิดรับสมัครอาจารย์สาขาพยาบาลศาสตร์ จำนวน 4 อัตรา ซึ่งมีสาขาที่เปิดสอนถึง 5 สาขาคือ สาขาการพยาบาลผู้ใหญ่ สาขาการพยาบาลเด็ก สาขาการพยาบาลจิตเวช สาขาสูติศาสตร์และนารีเวช สาขาเวชปฏิบัติชุมชน วันที่ 30 กรกฎาคม พ.ศ.2568 มหาวิทยาลัยเทคโนโลยีราชมงคลอีสาน วิทยาเขตสกลนคร นำโดย ผศ.น.สพ.ดร.ชเวง สารคล่อง รองอธิการบดีประจำวิทยาเขตสกลนคร และ ผศ.ดร. นำพน พิพัฒน์ไพบูลย์ ผู้ช่วยอธิการบดี ร่วมกับ มหาวิทยาลัยเทคโนโลยีราชมงคลอีสาน วิทยาเขตสุรินทร์ นำโดย รศ.ดร.สำเนาว์ เสาวกูล รองอธิการบดีประจำวิทยาเขตสุรินทร์ พร้อมด้วยคณะผู้บริหาร คณาจารย์ บุคลากร ร่วมประชุมปรึกษาหารือการดำเนินการการจัดตั้ง 'คณะพยาบาลศาสตร์' วันที่ 8 ตุลาคม พ.ศ.2568 คณะพยาบาลศาสตร์ มหาวิทยาลัยเทคโนโลยีราชมงคลอีสาน วิทยาเขตสกลนคร ประชุมอาจารย์และบุคลากรพัฒนาหลักสูตรพยาบาลศาสตรบัณฑิต (พย.บ.) หลักสูตร 4 ปี โดยมีเป้าหมายในการรับเข้านักศึกษา รุ่นที่ 1 ในปีการศึกษา 2569 หลักสูตรที่เปิดสอนในคณะพยาบาลศาสตร์ มหาวิทยาลัยเทคโนโลยีราชมงคลอีสาน วิทยาเขตสกลนคร หลักสูตรปริญญาตรี หลักสูตร 4 ปี สาขาวิชาพยาบาลศาสตร์ ( พยาบาลศาสตรบัณฑิต : พย.บ.) เปิดรับสมัครนักศึกษารุ่นแรก ปีการศึกษา 2569 รายนามคณบดี อ้างอิง
กาบัดดี้ เป็นกีฬาประเภททีมที่มีการปะทะชนิดหนึ่งเล่นโดยแบ่งเป็นสองทีมทีมละเจ็ดคน กาบัดดี้เป็นหนึ่งในการละเล่นพื้นบ้านของอนุทวีปอินเดีย ในการเล่นจะมีผู้เล่นฝ่ายบุกหนึ่งคนบุกไปที่แดนฝ่ายตรงข้ามเพื่อไปแตะตัวคู่แข่งฝ่ายตรงข้ามและกลับมาที่แดนฝ่ายตัวเองให้ทัน โดยที่ไม่โดนฝ่ายตรงข้ามขัดขว้างดึงเอาไว้ แต่ละทีมจะได้คะแนนจากการแตะตัวฝ่ายตรงข้ามได้ส่วนฝ่ายตั้งรับจะได้คะแนนจากการขว้างให้คนบุกกลับแดนตัวเองไม่ได้ ผู้เล่นที่โดนแตะออกและผู้บุกที่กลับแดนตัวเองไม่ได้จะออกจากการแข่งชั่วคราวและจะกลับมาได้อีกครั้งเมื่อทีมของตัวเองทำคะแนนได้และผู้เล่นทั้งสองจะผลัดกันบุกและรับจนจบการแข่งขัน กาบัดดี้เป็นกีฬาที่ได้รับความนิยมอย่างมากในเอเชียใต้และประเทศในเอเชียอื่น ๆ ถูกบันทึกและกล่าวถึงหลายครั้งในประวัติศาสตร์อินเดีย นอกจากนี้แล้วกาบัดดี้ถูกประกาศให้เป็นกีฬาประจำชาติของประเทศบังกลาเทศ กาบัดดี้เป็นกีฬาที่ได้รับความนิยมและมีผู้เข้าชมมากเป็นอันดับที่สามของอินเดียรองจากคริกเกตและฟุตบอล และกาบัดดี้ยังเป็นกีฬาประจำรัฐของหลายรัฐในอินเดีย ได้แก่รัฐกรณาฏกะ รัฐเกรละ รัฐฉัตตีสครห์ รัฐเตลังคานา รัฐทมิฬนาฑู รัฐปัญจาบ รัฐพิหาร รัฐมหาราษฏระ รัฐหรยาณา รัฐอานธรประเทศ รัฐอุตตรประเทศ และรัฐโอฑิศา กาบัดดี้สมัยใหม่มีสองรูปแบบการเล่นหลัก คือแบบปัญจาบเล่นบนสนามที่มีเส้นขอบเป็นวงกลม และแบบมาตรฐานเล่นบนสนามสี่เหลี่ยมและเป็นแบบที่เล่นในการแข่งขันอาชีพและในเอเชียนเกมส์ คำว่ากาบัดดี้มีที่มาจากในการเล่นผู้บุกต้องเล่นให้จบโดยไม่หยุดพักหายใจหรือแสดงอาการหอบ เพิ่อให้ผู้เล่นอื่นรู้ผู้บุกจึงต้องร้องคำว่ากาบัดดี้ต่อกันเรื่อย ๆ จึงเรียกชื่อกีฬาตามคำนี้แต่ในการแข่งขันอาชีพบางที่ใช้วิธีจับเวลาประมาณ 30 วินาที อีกทีมาหนึ่งกล่าวว่ามาจากภาษาทมิฬ ระหว่างคำว่า 'ไค' กับ 'ปิดิ' แปลว่า 'จับด้วยมือ' กาบัดดี้มีชื่อเรียกหลายชื่อในอินเดียเช่น chedugudu ในอานธรประเทศ ha-du-du ในเบงกอล baibalaa ในมัลดีฟส์ kauddi-kauddi ในสินธุ kabaddi ในปัญจาบ kabadi หรือ sadugudu ในภาษาทมิฬและ chakgudu ในศรีลังกา อ้างอิง
อินเทอร์เน็ตโรดทริป เป็นการทดลองทางสังคมที่ผู้เล่นจะต้องมีการร่วมกันควบคุมรถเสมือนจริง ซึ่งจะมีการโหวตว่าจะเลือกไปในทิศทางใดหรือจะบีบแตรและเปลี่ยนวิทยุ แนวคิดนี้ถูกพัฒนาขึ้นโดยนีล อการ์วาลและได้เปิดตัวเมื่อวันที่ 6 พฤษภาคม ค.ศ. 2025 บนเว็บไซต์ของเขาที่ชื่อ นีล.ฟัน ภาพรวม การทดลองนี้ได้รับแรงบันดาลใจจาก ทวิตช์เล่นโปเกมอน และ r/place โดยนำเสนอรถยนต์เสมือนจริงที่มีการนำทางผ่านกูเกิล สตรีตวิวซึ่งสามารถมีส่วนร่วมได้โดยการโหวตว่าจะไปทิศทางใดต่อไปภายใน 3 ถึง 10 วินาทีต่อรอบ แต่ยังสามารถโหวตให้มีการบีบแตรผ่านการโต้ตอบกับพวงมาลัยหรือจะมีการเปลี่ยนวิทยุภายในตัว ซึ่งมีการดึงข้อมูลที่ถ่ายทอดสดอยู่ในอินเทอร์เน็ตที่อยู่รอบบริเวณตำแหน่งปัจจุบัน โดยรถยนต์เคลื่อนที่ด้วยความเร็วประมาณ 3 ไมล์ต่อชั่วโมง (4.8 กิโลเมตรต่อชั่วโมง) ตำแหน่งที่รถวิ่งจะถูกติดตามและทำเครื่องหมายด้วยเส้นสีแดงบนแผนที่ขนาดเล็กที่มุมล่างซ้าย การทดลองได้เริ่มต้นขึ้นในวันที่ 6 พฤษภาคม ค.ศ. 2025 โดยเริ่มต้นที่เมืองบอสตัน, รัฐแมสซาชูเซตส์ ต่อมาได้มีการเปิดตัวเซิร์ฟเวอร์ในดิสคอร์ดสำหรับการทดลอง โดยช่องทางหนึ่งถูกถ่ายทอดบนเว็บไซต์ ผู้เข้าร่วมจึงเริ่มสื่อสารกับผู้อื่นเกี่ยวกับสถานที่ที่จะเดินทางไป โดยมีความเห็นโดยทั่วไปว่าควรเดินทางไปยังประเทศแคนาดา ผ่านชายแดนแคนาดา-สหรัฐอเมริกา ซึ่งเป็นเป้าหมายที่จะบรรลุผลในภายหลัง เนื่องจากข้อจำกัดของกูเกิล สตรีตวิว ผู้เล่นจึงถูกจำกัดให้อยู่ในพื้นที่บางส่วนของทวีปอเมริกาเหนือรวมถึงรัฐอะแลสกา และภูมิภาคอื่นอีกเล็กน้อยเนื่องจากมีช่องว่างในการครอบคลุม เอ็ดวิน อีแวนส์-เธิร์ลเวลล์ จากร็อค เปเปอร์ ช็อตกัน ได้แสดงความคิดเห็นเกี่ยวกับการถกเถียงที่เกิดขึ้นภายในชุมชน โดยเชื่อว่าการสนทนาอาจ 'กลายเป็นขยะติดไฟในบางช่วง' การทดลองนี้ได้รับความสนใจอย่างมากจากสถานีวิทยุที่ดำเนินการโดยนักศึกษาทั้งสองแห่งโดยมีชื่อว่า ดับเบิลยูเอ็มยูเอ ในเมืองแอมเฮิร์สต์, รัฐแมสซาชูเซตส์ และดับเบิลยูบีโออาร์ ใน เมืองบรันสวิก, รัฐเมน ขณะที่ผู้เข้าร่วมได้ผ่านพื้นที่ออกอากาศของตน ผู้เล่นคนหนึ่งได้โทรเข้ามาที่สถานีวิทยุดับเบิลยูเอ็มยูเอ เพื่อแบ่งปันโครงการนี้กับเหล่าดีเจ โดยหนึ่งในนั้นได้แสดงความเห็นไว้ว่า 'นี่มันเจ๋งจัง' ดับเบิลยูบีโออาร์ ได้ออกมาประกาศและมีส่วนร่วมในการทดลองนี้โดยอนุญาตให้ผู้เข้าร่วมมีการคัดเลือกเพลง ผู้จัดการวิทยุ เมสัน ดอเฮอร์ตี้ รายงานว่าจำนวนผู้ฟังทางดิจิทัลของสถานีได้เพิ่มขึ้น 100 เท่า ทำให้เกิดการเปลี่ยนแปลงเพื่อเพิ่มความจุของเซิร์ฟเวอร์ นอกจากนี้ยังได้รับการตอบรับจากสถานีวิทยุอื่นๆ รวมถึงสถานีวิทยุหลายแห่งจาก ซีเอฟอีพี-เอฟเอ็ม ซึ่งตั้งอยู่ใน อีสเทิร์นแพสเสจ, รัฐโนวาสโกเชีย อ้างอิง
กางเขนราชอิสริยาภรณ์จอร์จ เป็นเครื่องราชอิสริยาภรณ์ของสหราชอาณาจักร ซึ่งสมเด็จพระเจ้าจอร์จที่ 6 แห่งสหราชอาณาจักรสร้างขึ้นเมื่อปี ค.ศ.1940 ทรงตั้งขึ้นเพื่อเป็นบำเหน็จแก่ทหารและพลเรือนที่มีความกล้าหาญที่ไม่ได้เผชิญหน้ากับศัตรูโดยตรง สามารถได้รับทั้งตอนยังมีชีวิตและภายหลังถึงแก่กรรม มีลำดับเกรียติเป็นรองกางเขนราชอิสริยาภรณ์วิคตอเรียและมีลำดับสูงกว่าเครื่องราชอิสริยาภรณ์อัศวินทั้งหมด ประวัติ สมเด็จพระเจ้าจอร์จที่ 6 แห่งสหราชอาณาจักรทรงตั้งขึ้นในวันที่ 24 กันยายน ค.ศ.1940 ในช่วงยุทธเวหาที่บริเตน เพื่อเป็นบำเหน็จแก่ทหารและพลเรือนที่มีความกล้าหาญที่ไม่ได้เผชิญหน้ากับศัตรูโดยตรง และวีรกรรมที่กล้าหาญโดยทั่วไป โดยในวันที่สถาปนากางเขนราชอิสริยาภรณ์จอร์จก็ทรงได้สถาปนาเหรียญราชอิสริยาภรณ์จอร์จ ลักษณะของกางเขนราชอิสริยาภรณ์จอร์จ เหรียญด้านหน้าเป็นไม้กางเขนเงินล้วน ตรงกลางมีเหรียญกลมรูปนักบุญจอร์จและมังกรล้อมรอบด้วยคำว่า 'เพื่อความกล้าหาญ' (FOR GALLANTRY) ที่มุมของไม้กางแขนแต่ละด้านมีตรา GVI เหรียญด้านหลังสลักชื่อ และวันที่ได้รับพระราชทานตรงกลาง ห้อยกับแพรแถบสีนํ้าเงินเข้ม ความยาว 48 มม. ความกว้าง 45 มม. การพระราชทานแก่รัฐและนิติบุคคล กางเขนราชอิสริยาภรณ์จอร์จได้มีการพระราชทานแก่รัฐและนิติบุคคล ตั้งแต่ อดีตจนถึงปัจจุบัน 3 รอบ โดยพระราชทานให้แก่มอลตาในสมัยเป็นประเทศอาณานิคมของสหราชอาณาจักร กองตำรวจหลวงอัลสเตอร์ และระบบบริการสุขภาพแห่งชาติของสหราชอาณาจักร อ้างอิง
ซิงก์: พาราเรลไลน์ เป็นซิงเกิลอัลบั้มจากวงเอสปา โดยทางเอสเอ็มเอนเตอร์เทนเมนต์ได้วางจำหน่ายซิงเกิลอัลบั้มนี้เมื่อวันที่ 9 ตุลาคม ค.ศ. 2024 ประกอบด้วย 4 เพลงที่เคยแสดงมาแล้วในทัวร์ซิงก์: พาราเรลไลน์ เบื้องหลัง เมื่อวันที่ 19 กุมภาพันธ์ ค.ศ. 2024 เอสปาได้ประกาศอย่างเป็นทางการเกี่ยวกับซิงก์: พาราเรลไลน์ เวิลด์ทัวร์ครั้งที่ 2 ของพวกเธอ ผ่านทางเอ็กซ์และวีเวิร์ส โดยมีกำหนดจัดขึ้นที่กรุงโซลเป็นแห่งแรกในวันที่ 29 และ 30 มิถุนายน ค.ศ. 2024 ระหว่างการแสดงรอบแรกที่กรุงโซล สมาชิกแต่ละคนได้เปิดตัวเพลงเดี่ยวของตัวเอง พร้อมเพลงใหม่ที่ยังไม่เคยเผยแพร่ที่ไหนมาก่อน โดยสมาชิกแต่ละคนได้มีส่วนร่วมในการเขียนเพลงเดี่ยวของตัวเอง ต่อมา การแสดงดังกล่าวก็กลายเป็นกระแสที่กระจายไปทั่วโซเชียลมีเดีย เมื่อวันที่ 7 ตุลาคม ค.ศ. 2024 เอสเอ็มเอนเตอร์เทนเมนต์ได้ประกาศว่า เอสปาจะปล่อยเพลงเดี่ยวที่พวกเธอแสดงระหว่างเวิลด์ทัวร์ผ่านทางแพลตฟอร์มดิจิทัล รายการเพลง ชาร์ต + ชาร์ตประจำสัปดาห์ของซิงก์:พาราเรลไลน์ ชาร์ต (2024) อันดับสูงสุด Japan Combined Singles (Oricon) 20 หมายเหตุ อ้างอิง